
iie  rairtone  eiif  gqa  Ocero  tooratione  pro  Wj.  Wnrena^ 
h^Miarimm  iltoico¥^liiin  iirCato^^ 
Jnnetis  dnabn§  qnaestlonibn»  altera  de  fide  Cieeronl 
et  oratori  et  pliilosoplio  iialtenda,  altera  de  ^piento 

Ciiristiancy^ 


sive 


de  Stoicorom  universe  atque  singillatim  de  M.  Catonis  Uticensis 

moribas  de  fideque  Ciceroni  et  oratori  et  philosopho  habenda 

adjancta  sapientis  Chrisliani  descriptione. 


H  ulla  apud  Ciceronem  exstant  documenta  ejusmodi,  ex  quibus  etiam  facete  dicendi  artem 
eum  tenuisse  atque  scienter  admodum  tractasse  appareat,  ejusmodi  loci  duo  illi  sunt,  quibus  in 
oratione  pro  Murena  habita  futilitatem  scientiae  juris  (§§.  19 — 30.),  quam  quidem  sui  temporis  ju- 
iltis  aliqua  ex  parte  verissime  objecit,  aliqua  autem  ex  parte  Servii  Sulpicii  cavillandi  causa 
iis  affinxit,  et  nimiam  atque  a  sana  ratione  abhorrentem  Stoicorum  atque  inprimis  Catonis  acerbi- 
tatem  monim  ridet  (§§.  61 — 65.).  Quorum  locorum  hic  alter  non  solum  eam  ob  causam  summam 
admirationem  nostram  movet,  quia  ad  extremum  oratori  propositum  consilium  vincendi  efiQcacissiraus 
est,  sed  etiam  propter  ingeniosissimam  personae  Catonis  tractandae  rationem,  qua  una  ex  parte  in- 
genti  facetianim  mole  in  eum  eonjecta  praepotens  ejus  auctoritas  obruitur  atque  splendidissime  pro- 
fligatur,  altera  ex  parte  tamen  etiam  virtutes  ejus  agnoscuntur  atque  extolluntur,  ne  nimis  neglecta 
verecundia  ei  debita  ipsi  oratori  atque  etiam  reo  damno  esset  Sane  locus  hic  tantas  omnis  artis 
atque  oblectationis  venustates  continet,  ut  legentem  ad  vocem  illam  rapiat:  non  possum,  quin  ex- 
damem  (Cic.  de  orat  2, 10.  Plaut  Trin.  3,  2,  7.).  Sed  hunc  locum  contemplanti  operae  mihi  pre- 
tium  visum  est,  paulo  accuratius  in  universam  eam  rationem  inquirere,  qua  Cicero  hic  Catonem  at- 
que  omnino  Stoicos  tractavit,  atque  inprimis  ad  id  attendere  animum,  utrum  merito  atque  veri- 
taU  convenienter  an  immerito  atque  falso  Cicero  omnia  ea  in  Catone  atque  Stoicis  vituperarit,  quae 
iis  in  hac  oratione  objecit,  deinde  utrum  vera  sint  necne,  quae  in  Catone  etiam  laudavit;  qua  in 
quaestione  primum  nexum  rerum  in  universa  hac  oratione  tractatarum  exponam,  brevem  earum 
«onspectam  exhibendo,  ut  et  iis,  qui  hanc  orationem  omnino  non  legerunt,  et  iis,  qui  singulas  ejus 
partes  non  satis  memoria  retinuerunt,  summa  hujus  orationis  ante  oculos  ponatur;  tum  singulas  ea^ 

coUigam  reprehensiones,  quas  Cicero  in  Catonem  atque  omnino  in  Stoicos  congessit,  subjunctis  iis, 
quibus  Catonis  culpam  interpositis  ejus  laudibus  mitigavit;  deinde  censuram  dabo  Stoicorum  atque 
Catonis,  qua  testibus  adhibitis  veteribus  scriptoribus  demonstrabo,  vera  esse  ea,  quae  in  hac  oratione 
Titio  iis  vertuntur,  vera  etiam  ea,  quae  in  Catone  laudantur,  subjunctis  quibusdam  de  ea  fide,  qua 
Cicero  in  oratoris  atque  philosophi  munere  obeundo  dignus  videtur,  denique,  ut,  quum  de  falsa  Stoi- 
corum  sapientia  locutus  sim,  huic  veriorem  ex  adverso  apponam,  exemplum  sapientis  Christiani,  id 
est  ejus,  cujus  speciem  nostra  aetas  ex  exemplo  atque  doctrina  Christi  atque  eorum,  qui  ejus  doc- 
trinam  amplexati  sunt,  sapientium,  eflfinxit,  adumbrare  conabor,  ex  quo  appareat,  quam  longe  sa- 
piens  Christianus  a  Stoicorum  mente  recedat. 

Capm  M,    Brevi»  conspectuf  orationi*  a  Cicerone  pro  Murena  hahitae. 

Sub  finem  ejus  anni,  quo  Cicero  consul  erat,  quum  L.  Licinius  Murena  et  Dec.  Junius  Si- 
lanus  comitiis  consularibus  in  posterum  annum  consules  designati  essent,  L.  Murenam  tres  subscrip- 
tores,  Cn.  Posthumius,  Serv.  Sulpicius,  homo  propter  eximiam  juris  scientiam  auctoritate  florentis- 
simus,  et  M.  Cato,  qui  a  plerisque  summae  virtutis  exemplum  habebatur,  de  ambitu  accusaverunt 
Serv.  Sulpicius  id  fecit  ira  atque  aemulatione  commotus,  quia,  quum  eodem  tempore  consulatum 
petiisset,  repulsam  tulerat,  Cato  sine  dubio,  quia  revera  putabat,  Murenam  largitionibus  a  corrupta 
multitudine  suffragia  tulisse;  Murena  autem,  teste  Gcerone,  splendidis  ludis  in  praetura  edi- 
tis  et  egregiis  suis  in  bello  Mithridatico  sub  imperatore  Lucullo  meritis  plurimorum  gratiam  inierat. 
Defensionem  ejus  tres  oratores  susceperunt,  Q.  Hortensius,  M.  Crassus  et  Cicero  ita,  ut  quum  tres 
in  hac  causa  actiones  haberentur,  Cicero  extremum  locum  dicendi  teneret  (§.  48.),  qui  locus  ei  ho- 
noris  causa,  ut  summo  oratori  postrema  contentionis  pars  ad  vincendum  gravissima  obveniret,  man- 
dari  solebat  (cf.  orat.  pro  Sextio  c.  IL  Orator  c.  37.  §.  130.).  Cicero  igitur  primum  a  Diis  preca- 
tur,  ut  sententiis  judicum  consulatus  L.  Murenae  servetur  eaque  res  ipsi  Murenae,  judicibus  popu- 
loque  Romano  saluti  sit  (c.  L);  deinde  declarat,  necesse  esse,  ut,  antequam  pro  L.  Murena  dicat, 
pauca  pro  se  ipso  dicat,  ad  invidiam  hujus  a  se  susceptae  defensionis,  quam  M.  Cato  atque  Serv. 
Sulpicius,  accusatores,  conflare  sibi  voluerint,  removendam.  Nam  Cato  id  ei  exprobraverat,  quod, 
quum  ipse  severam  de  ambitu  Icgem  tulisset,  et  severe  consulatum  gessisset,  nunc  tantum  a  priori 
gravitate  deflccteret,  ut  Murenam  ambitus  reum  defendere  conaretur,  Sulpicius,  quod  oblitus  prioris 
cTga  ipsum  amicitiae  nunc  adversarium  ipsius  defenderet 

Befutat  igitur  Cicero  horum  reprehensiones  in  ipsum  conjectas  ita  ut  Catoni  respondeat,  se 
sevcrum  ibi  fuisse,  ubi  reipublicae  tempora  id  postulassent;  hac  in  re  ad  solitam  suam  lenitatem, 
ad  quam  natura  ipsa  sua  inclinet,  redire  se  posse;  nam  Murenam  insontem  esse,  ita  ut  legis  seve- 
ritas  in  hunc  cadere  non  possit;  Sulpicio,  se  etiam  Murenae  amicum  jamdudum  esse;  nihilominus 
se,  donec  licuerit,  Sulpicii  amicitiam  potiorem  habuisse  eumque  in  consulatus  petitione  adyuvisse, 
sed  nunc,  rebus  mutatis,  quum  alter  amicus  in  summum  periculum  adductus  sit,  suum  esse,  labo- 
ranti  et  pericUtanti  succurrere,  maxime  se  ipsum  consulem  illi  consuli  futuro  (c  2 — 4.).  Initio  ca- 
pitis  quinti  indicat,  tres  totius  accusationis  partes  fuisse,  quarum  una  in  reprehensione  vitae,  altera 
in  contentione  dignitatis,  tertia  in  criminibus  ambitus  versata  sit. 

Primae  partis  refutatio,  qua  vita  Murenae  ab  omni  macula  vindicatur,  continetur  capite 
quinto  et  sexto;  alterius  refiitatio  pertinet  a  capite  septimo  usque  ad  vicesimum  sextum,  qua  demon- 
stratur  Murenam  in  existimatione  vulgi  Servio  Sulpicio,  qui  consulatu  una  cum  L.  Murena  ambien- 

do  cam  hoc  dignitatis  certamen  iniisset,  multo  superiorem  fiiisse,  et  fieri  non  potuisse,  quin  ille  vin- 
ceret  Inde  a  fine  capitis  vicesimi  sexti  (§.  54)  ad  tertiae  partis  refutationem  transitur,  praemissa 
conquestione  de  adversa  Murenae  fortuna,  qua  nuUa  ab  eo  data  causa  tam  vehementes  in  eum  con- 
dtentur  adversarii  (c.  27.).  £x  ipsa  hujus  partis  refutatione  hodie  nihil  eorum,  quibus  Gcero  duos 
priores  accusatores  redarguerat,  exstat,  sive  haec  consilio  a  Gcerone  in  edenda  hac  oratione  omissa 
sunt,  quod  nonnuUi  interpretes  volunt,  sive  injuria  temporum  interciderunt;  exstant  igitur  ea  tantum, 
quibus  Gatonis  accusatio  refellitur,  quatenus  ad  crimen  ambitus  Murenae  objectum  pertinebat  (cap. 
28 — 38.).  Universa  refutatio  Catonis  in  his  duabus  rebus  versatur:  primum  elevatur  auctoritas  Ca- 
tonis,  qui  nimia  quadam  animi  asperitate  e  Stoica  philosophandi  ratione  tracta  in  errorem  atque  ad 
nimiam  accusandi  licentiam  inductus  sit,  cui  reprehensione  ea  subjimgitur,  quod  Cato  in  vitae  suae 
publicae  ratione  sibi  non  constet,  sed  contra  sua  ipse  praecepta  peccet,  plebem  in  ambiendo  magi- 
stratu  salutando,  prensando,  rogando ;  deinde  declaratur,  Catonem  Murenae  ambitum  exprobrasse, 
sed  non  demonstrasse;  ejus  accusationem  nullo  firmo  argumento  niti,  sed  in  invidiosa  rerum,  qufte 
more  fiant,  interpretatione.  Concludit  totum  hunc  locum  Cicero  additis  his:  Quod  Cato  reipubli- 
cae  amorem  atque  studium  suae  accusationi  praetendat,  se  vel  magis  de  periculo  a  Catilina  instanti 
soUicitum  esse,  multo  vero  etiam  majorem  in  eo  discutiendo  operam  posuisse,  et  propter  illud  ip- 
sum  reipublicae  imminens  periculum  se  defendere  causam  Murenae  atque  etiam  Catonis  esse,  pro 
virili  parte  sua  elaborare,  ut  Murena,  designatus  consul,  incolumis  servetur;  consilia  enim  nefaria 
Catilinae  nuUo  aUo  modo  irrita  fieri  posse,  quam  si  fortis  atque  belli  peritus  consul,  quaUs  fiiturus 
sit  Murena,  iis  obviam  eat;  contra,  si  hic  damnaretur,  fore,  ut  novis  comitiis  consularibus  habendis 
respublica  novis  periculis  objiceretur.  Admonet  igitur  Cicero  Catonem,  ut,  quum  proximo  anno  tri- 
bunus  plebis  fiiturus  sit,  pro  insigni  suo  in  patriam  amore  se  cum  Murena  consule  conjungat  ad 
rempublicam  communi  consilio  defendendam. 

Inde  a  capite  tricesimo  nono  usque  ad  finem  sequitur  peroratio,  in  qua  Cicero  judices  orat, 
ut  Murenam  incolumem  servent  propter  reipublicae  salutem,  quaie  id  postulet,  et  propter  ipsius  Mu- 
renae,  innocentissimi  hominis,  misericordiam. 

Nunc  transibo  ad  eas  reprehensiones,  quas  Cicero  in  hac  oratione  in  Stoicos  atque  Cato- 
nem  conjecit 


Cap.  IM.    Reprehemiones  a  Cicerone  in  hac  oratione  in  Stoicos  atque  Catonem  conjecfae. 

Cato  in  accusatione  Murenae  dixerat,  Gceronem  non  recte  fecisse,  quod  ipse  consul  et  le- 
gis  de  ambitu  lator  et  tam  severe  gesto  consulatu  causam  L.  Murenae  ambitus  accusati  defenden- 
dam  suscepisset  Respondet  Cicero,  se  recte  fecisse;  nam  fas  potius  esse,  consulem  designatum  et 
innocentem,  in  jus  vocatum,  a  consule  potissimum  defendi ;  hoc  postulare  dignitatem  et  commodum 
reipublicae;  deinde  si  in  impugnando  Catilina,  reipublicae  hoste,  pemiciem  ei  molienti,  severus  ftiis- 
set,  id  nihil  impedire,  quominus  innocentibus  civibus  humanum  se  et  benevolum  praebeat;  contra, 
non  solum  ofHcio  se  impelli  ad  hominis  amici  salutem  defendendam,  sed  etiam  ipsam  naturam  suam 
se  hos  lenitatis  atque  misericordiae  partes  docuisse,  quas  semper  libenter  egerit 

Deinde  etiam  in  refellendo  Servio  Sulpicio  afdrmat,  quum  defensionibus  suis  tantam  a  po- 
pulo  Romano  inierit  gratiam,  ut  ad  summos  in  republica  honores  propter  hanc  industriam  bonos 
cives  defendendi  evectus  tantisque  praemiis  afiectus  sit,  jam  in  perpetuum  suum  esse,  sublevandis 
hominum  periculis  operam  suam  impertire. 

Quo  gravioribus  verbis  Cicero  omnibus  his  locis  humanitatis  officium  urget,  eo  magis  in- 
vidiosam  facit  malevolentiam  accusatorum,  maxime  Catonis.  Sed  auget  hujus  invidiam,  quum 
eum  accuset,  quod  falso  odiosissimam  maculam  famae  Murenae  adspergere  voluerit,  atque  eo  in- 
justitiae  atque  mendacii  processerit,  ut  contra  veritatem  atque  etiam  contra  omnem  veri  spedem 
saltatorem  eum  appellarit  Hoc  probrum  contra  innocentem,  ab  onmi  luxuria  alienum  hominem 
conjectum  dicit  esse  maledici  conviciatoris;  tale  maledictum  ex  trivio  aut  ex  scurranim  aliquo  con- 
vicio  arreptum  parum  decere  Catonis  gravitatem.  Videmus,  Ciceronem  Catoni  sane  non  parcere, 
sed  gravissimis  verbis  malignitatem  ei  exprobrare.  Sed  etiam  aliud  affert  malevolum  Catonis  dictum 
prorsus  a  vero  alienum.  Quum  Murena  in  bello  Mithridatico  optime  de  republica  meruisset,  Ca- 
tonem  dicit  omnem  ejus  laudera  ad  nihilum  redigere  voluisse,  dicere  ausum,  bellum  illud  omne 
cum  mulierculis  gestum  esse.  Hoc  ejus  dictum  Cicero  refellit  ita,  ut  dicat,  bellum  illud  maximum 
fuisse,  etL.  Murenam,  legatum  Luculli,  in  eo  cognitum  esse  fortissimi  animi,  summi  consilii,  raaximi 
Itboris,  et  hanc  ejus  operara  raaxirae  ei  usui  fuisse  ad  consulatum  adipiscendam.   (§§.  31  —  34.) 

Sed  suraraa  accusationis  erat,  quod  Murena  largitionibus  multos  cives  comipisset,  ut  sibi 
in  comitiis  consularibus  suffragarentur,  et  quura  Cato,  omnium  opinione  vir  integerriraus  huic  ac- 
cusationi  subscripsisset,  praejudicium  inde  oriri  potuit  Murenam  jure  arabitus  accusatum  esse. 
Hoc  praejudiciura  ut  refutet,  Qcero  primura  auctoritatem  Catonis  prioribus  reprehensio- 
nibus  jara  subrutam  prorsus  evertere  studet;  cui  orationis  suae  parti  ita  praefatur:  sem- 
per  in  judiciis  apud  Roraanos  eum  obtinuisse  morem,  ut  judices  et  populus  ipse  impedirent,  ne 
niraia  accusatoris  vel  potentia,  vel  dignitas,  vel  auctoritas  reo  obesset;  id  apparere  multis  exemplis; 
sic  L.  Cottara,  quum  P.  Scipio  Africanus  Major  eura  accusasset,  maxime  eam  ob  causara  absolu- 
tum  esse,  ne  nimiis  accusatoris  viribus  proditus  et  abjectus  videretur;  sic  Serv.  Galbam  accusante 
ipso  hujus  Catonis  proavo,  Marco  Catone,  cui  Majoris  vel  Sapientis  cognomen  inditum  est,  a  po- 
pulo  Romano  periculo  ereptum  esse,  quum  populus  Romanus  nollet,  niraiara  accusatoris  potentiam, 
auctoritatem ,  vim,  gratiam  ad  perniciem  accusati  quidquara  valere.  De  utroque  hoc  judicio  Vale- 
rius  Maximus  libr.  8,  cap.  1,  2,  IL  ea  affert,  quae  afGrmant,  vera  esse,  quae  Cicero  de  iisdem 
judiciis  hic  affert.  „VaIeant  potius,  Cicero  inquit,  hae  res,  potentia,  auctoritas,  gratia,  in  bonam 
partem,  ad  salutem  innocentium,  ad  auxilium  calaraitosorum."  Sic  neque  raagnara  Catonis  aucto- 
ritatem  >ult  damno  esse  Murcnae;  alioquin  iniquissiraara  futurara  esse  conditionem  reorum,  si  ju- 
diciura  praevalentis  alicujus  accusatoris  a  judicibus  pro  norraa  judicandi  habeatur.  Tura  Cicero, 
postquam  exeraplis  e  prioribus  judiciis  petitis  deraonstravit ,  morem  Romanura  potentibus  accusato- 
ribus  inimicum  esse,  jara  veheraentius  Catoncm  adgrcditur,  dicens,  quura  plurirai  quidera  faciat 
egregias  ejus  virtutes,  tamen  esse  in  eo  quaedam  leni  adraonitione  indigentia;  Catonera  natura 
quidem  ad  optima  quaeque  natum  et  factum  esse,  sed  tamen  in  nonnuUis  leviter  emendandura  et 
quodammodo  inflectendura  videri,  raaxirae  eara  ob  causam,  quia  ad  illam  optimara  indolem  ac- 
cessisset  paulo  asperior  et  durior,  a  veritate  et  natura  et  sana  ratione  recedens  doctrina, 
doctrina  Stoica;  de  qua  paulo  copiosius  esse  disserendum.  Nunc  affert  Cicero  multa  singula  e  Stoi- 
corum  disciplina  petita  praeccpta  atque  opiniones  ejusmodi,  quae  sane  omni  sanae  rationi  bellum 
indicere  videantur,  et  quum  Catonem  dicat  talia  praecepta  toto  animo  imbibisse,  omni  facetiarum 
sale  eura  perfricat  et  irridendura  judicibus  et  coronae  tradit  Ut  etiam  auctor  hujus  doctrinae  ri- 
deatur,  incipil  Cicero  ejus  mentionem  ingeniosissime  eo  modo,  quo  obscurissimorura  et  levissirao- 
rum  horainum  mentio  inferri  solet,  a  verbis:  fuit  quidam  vir,  et  a  figura  inopinati  et  repugnantiae 
contrariorum.    Nam  verba  haec:    fuit  vir  quidam  summo  ingenio,  cujus  sententiae  et  praecepta 

snnt  ejusmodi,  quum  sequantur  sententiae  perridiculae,  sane  exhibent  exemplum  inopinati  et  r^n- 
gnantiae  contrariorum.  Etiam  irrisio  ex  simulatione  in  illis  verbis:  vir  quidam  fiiit  summo  ingenio, 
inveniri  potest.  Sine  dubio  haec  ridicula  in  Zenonem  jaculans  Cicero  plerosque  judicum  assentientes 
habuit,  quum  pro  certo  statui  possit,  illis  temporibus  jam  multo  majorem  partem  nobilium  Roma- 
norum  Epicuri,  minorem  Zenonis  signa  secutum  esse. 

Quum  oratio  haec,  Cicero  inquit,  coram  eruditis  hominibus  habenda  sit,  paulo  accuratius 
inqiiirere  juvabit  in  Zenonis  praecepta;  sunt  hujusmodi:  sapientem  gratia  nunquam  moveri,  nun- 
quam  ignoscere,  nunquam  misericordem  esse,  nunquam  exorandum  vel  placandum  se  praebere; 
sapientem  solum  esse  formosum,  divitem,  regem,  ceteros  contemnendam  plebem,  insanos;  omnia 
peccata  esse  paria;  nuUum  esse  discrimen  levioris  aut  gravioris  peccati;  omne  delictum  scelus  esse 
nefarium,  etiamsi  levius  videatur;  sapientem  nunquam  opinari,  nunquam  falli;  nullius  eum  rei  poe- 
nitere;  nunquam  eum  mutare  sententiam.  Addit  Cicero,  Catonem  haec  praecepta  studiosissime 
arripuisse,  neque  id  ad  vanam  doctrinae  ostentationem ,  sed  revera  eum  ad  normam  earum  totam 
vitam  suam  dirigere.  Deinde  ostendit,  quam  praefracte  talibus  praeceptis  imbutus  homo  in  vita 
communi  se  gerat;  rogantes  aliquid  aspernatur;  vcniam  delicti  non  dat  fatentibus,  nihil  gratiae, 
nihil  misericordiae  tribuens,  nullum  levioris  aut  majoris  peccati  discrimen  agnoscens.  Si  semel 
quidpiam  dixit  vel  constituit,  etiamsi  errore  ductus  dixit,  constituit,  nihil  mutat;  erroris  culpam 
in  sapientem  non  admittit;  si  ira  commotus  aliquid  dixit  aut  fecit,  in  eo  perstat,  sapicntem  non 
irasci  asseverans.  Haec  omnia  non  solum  contra  Stoicos,  sed  praecipue  contra  Catonem  dicta  esse 
apparet,  primum  e  nexu  sententiarum ,  quum  antea  dictum  sit,  Catonem  illa  praecepta  Zenonis 
penitus  imbibisse,  non  ut  de  iis  disputare  posset,  sed  ut  ex  eorum  norma  viveret,  et  statim  ex- 
empla  subjungantur,  quibus  satis  aperte  Catonis  persona  signiOcatur.  Nam  quod  Cicero  dicit:  pe- 
tunt  aliquid  publicani;  cave  quidquam  habeat  momenti  gratia,  et:  hac  ex  disciplina  nobis  illa  sunt: 
dixi  in  senatu,  me  nomen  consularis  candidati  delaturum,  his  cxemplis  persona  Catonis  signiGcatur, 
quum  omnibus  notum  esset,  hoc  utrumque  Catonem  revera  brevi  ante  fecisse.  (Cic.  de  ofBc.  3,  22,  88. 
epist.  ad  Attic.  1,  17,  17.)  Fieri  igitur  non  potuit,  quin  omnes,  qui  haec  audirent,  ad  Catonem 
ea  referrent  et  judicarent,  mores  ejus  parum  humanitate  tinctos  esse. 

Deinde  praeceptoris  personam  Cicero  induit,  ad  meliorem  mentem  Catonem  perducere  cu- 
pientis.  Jam  initio  hujus  reprehensionis  personae  Catonis  Cicero  dixerat:  Ego  tuum  consilium,  Cato, 
propter  singulare  animi  mei  de  tua  virtute  judicium  vituperare  non  audeo;  nonnulla  forsitan  con- 
formare  et  leviter  emendare  possim.  „Non  multa  peccas,  inquit  ille  fortissimo  viro  senior  magister; 
sed  si  peccas,  te  regere  possum."  Erat  hic  locus  sine  dubio  notissimus  iis,  qui  audiebant,  e  ve- 
tere  poeta  Romano  ductus  et  verba  exhibens  Phoenicis,  qui  dux  et  comes  Achilli  a  patre,  Peleo, 
additus  erat,  quibus  verbis  ille  alumnum  suum  alloquitur.  Ad  eandem  rem  Cicero  etiam  in  tertio 
de  oratore  libro  (cap.  15.)  respexit,  afiFerens  locum  Homeri  (II.  IX,  443)  his  verbis:  „ut  ille  apud 
Homerum  Pl^nix,  qui  se  a  Peleo  patre  Achilli  juveni  comitem  esse  datum  dicit  ad  bellum,  ut 
illum  efliceret  „oratorem  vcrborum  actoremque  rerum.""  Agit  igitur  hoc  loco  Cicero  cum  Catone 
ut  magister  cum  discipulo;  et  quanquam  admonitionem  mitigat  addens:  „at  ego  te  verissime  dixe- 
rim  peccare  nihil,  neque  ulla  in  re  te  esse  hujusmodi,  ut  corrigendus  potius  quam  leviter  inflecten- 
dus  videare"  (§.  60.),  tamen  iterum  eum  corrigit.  Deinde  eum  manu  quasi  ducit  ad  alios  magi- 
stros,  quibus  ipse  usus  sit,  ad  Academicos  vel  Peripateticos  (§  63,  64.),  his  verbis:  „hos  ad  ma- 
gistros  si  qua  te  fortuna,  Cato,  detuiisset,  non  tu  quidem  melior  esses,  sed  paulo  ad  lenitatem 
propensior." 

Proponit  igitur  ei  ante  oculos  aliorum  philosophorum ,  Academicorum  vel  Peripateticonimr 
rectius  temperatam  sapientiam,  veram  humanitatis  atque  rectae  rationis  magistram,  in  omnibus 
Stoicae  doctrinae  prorsus  contrariam.  Addit,  si  Cato  ad  horum  philosophorum  disciplinam  se  ap- 
plicuisset,  futurum  fuisse,  ut  paulo  ad  lenitatem  propensior  rectum  in  judicando  atque  agendo  mo- 
dum  observaret.  Deinde  commiserantis  in  modum  loquitur,  certo  se  confldere,  Catonem  et  ipsum 
aliquando  die  edoctum  ad  veriorem  rationem  transiturum  esse ;  denique  jubet  eum  ad  homines  cla- 
rissimos  respicere,  qui  etsi  eadem  Stoicorum  disciplina  usi  sint,  tamen  egregia  omnis  humanitatis 
exempla  fuerint,  ad  Scipionem  Africanum  Minorem,  ad  L.  Philum,  ad  C.  Gallum  et  vero  etiam  ad 
proavum  ipsius,  ad  Catonem  Majorem,  quem  ipse  dixerit  „domesticum  exemplum  ad  imitandum 
sibi  propositum,"  cujus  si  comitatem  severitati  suae  adsperserit  Cato,  illas,  quae  nunc  in  eo  sint 
virtutes,  non  quidem  majores  futuras  esse,  sed  tamen  conditas  jucundius.  Apparet,  hac  praepo- 
steri  sapientis  Stoici  imagine  proposita  quantum  de  auctoritate  Catonis  detractum  fuerit 

Totum  hunc  locum,  qui  id  agit,  ne  quid  reo  obsit  auctoritas  Catonis,  his  gravibus  verbis  con- 
cludit  orator:  „qua  re  tolle  mihi  e  causa  nomen  Catonis;  remove  ac  praetermitte  auctoritatem, 
quae  in  judiciis  aut  nihil  valere  aut  ad  salutem  debet  valere;  congredere  mecum  criminibus  ipsis." 
His  verbis  parat  sibi  Cicero  transitum  ad  alteram  partem  hujus  in  Catonem  directae  refutationis, 
qua  contendit,  crimina,  quae  Cato  Murenae  objecerit,  non  vera  esse;  nihil  illorum  ab  eo  demon- 
stratum  esse;  niti  ea  omnia  in  falsa  rerum,  quae  liceant  fieri,  interpretatione ;  Catonem  dicere, 
Murenae  multos  obviam  prodiisse  de  provincia  decedenti,  consulatum  petenti.  Subjicit  Cicero,  id 
fieri  solere;  Catonem  dicere,  multos  eum  sectatos  esse;  spectacula  esse  ab  eo  tributim  data  et  ad 
prandium  vulgo  vocatos;  idem  a  Serv.  Sulpicio  Murenae  crimini  datum  esse.  Respondet  Cicero, 
neutrum  eorum  argumentis  probare  id  potuisse.  Cicero  igitur  his  iterum  Catonem  falsae  arguit 
accusationis ,  qua  odiosius  sane  nihil  essc  potest.  Deinde  Catoni  objicit,  quod  hominibus  inferio- 
ris  ordinis  occasionem  adimere  velit,  qua  se  gratos  praebere  possint  nobilioribus ;  sed  hanc  a  na- 
tura  hominibus  insitam  voluntatem  nulla  lege  adimi  iis  posse. 

Denique  Cicero  Catonem  inducit  prorsus  Stoice  atque  austere  loquentem,  quod  negasset 
licere,  „hominum  benevolentiam  cibo  aut  aliis  voluptatibus  allicere;"  quam  orationem  sane  horri- 
bilem  esse;  sed  usum,  vitam,  mores,  civitatem  ipsam  eam  respuere;  licere,  populum  mensis  paulo 
laetiori  apparatu  excipere;  privatam  luxuriam  odisse  populum  Romanum,  diligere  publicara  magni- 
ficentiam;  sic  etiam  alium  Stoicum,  Q.  Tuberonem,  ineptissimum  se  praebuisse,  quum  in  funere 
Scipionis  Africani  Minoris,  avunculi  sui,  celebrando  et  triclinio  populo  sternendo  prorsus  inoppor- 
tunam  in  tali  re  parsimoniam  vel  potius  rusticitatem  prae  se  tulisset,  nulla  decori  ratione  habita; 
nam  tum  pelliculis  hoedinis  lectulos  Punicanos  stravisse  et  vasa  Samia  exposuissc  illum,  cetenim 
hominem  eruditissimum ,  sed  Stoicum,  „quasi  vero  Diogenes  Cynicus  mortuus  esset,  et  non  divini 
hominis  Africani  mors  honestaretur  (cap.  36.  §.  75.)."  Hanc  perversam  sapientiam  Tuberonis  tum 
graviter  tulisse  populum  Romanum,  itaque  factum  esse,  ut  repulsam  ille  tulerit  et  hoedffis  quidem  illis 
pellibus  practura  dejectus  sit.  (§.  76.)  (Ejusdem  Tuberonis  ut  hominis  philosophiae  studiosissimi  men- 
tionem  Cicero  facit  libr.  3.  de  oratore,  cap.  23.  et  eodem  loco  etiam  Scipionis  eandem  in  partem.) 

Hanc  totam  Catonis  reprehensionem  postremo  cumulat  Cicero  eo,  quod  dicit,  hunc  suis 
ipsum  praeceptis  non  constare  (§.  76.  77.);  eum  ipsum  in  petendis  magistratibus  admodum  humi- 
liter  se  gerere;  secum  habere  nomenclatorem  et  salutare  et  prensare  cives  inferioris  ordinis,  ro- 
gantem  eos,  ut  se  adjuvent;  hac  in  re  fallere  eum  et  decipere,  si  res  accurate  atque  ex  ejus  ratio- 
nis  norma  judicetur,  quam  ipse  Cato  pro  lege  proponat;  recta  haec  esse,  si  ad  rationem  civitatM 

ea  cGrigas,  pravissima,  si  ad  disciplinae  Gatoni  probatae  praecepta  ea  perpendas.  In  omni  denique 
hac  accusatione,  quam  Murenae  intendisset,  Catonem  praepostere  agere,  dicit  Cicero,  inductum  in 
errorem  morosa  illa  Stoicorum  doctrina.  Quaeritur  igitur,  rectene  fecerit  Cicero,  quum  tales  Ca- 
tonem  atque  Stoicos  describeret  Respondeo,  omnia  ea,  quae  hic  contra  eos  dixit,  vera  esse  mi- 
nimeque  ficta,  eandemque  fuisse  non  solum  eorum,  qui  haec  audiebant,  sed  etiam  vulgi  de  Stoicis 
et  de  Catone  opinionem.  Ceterum  Cicero  sane  talia  illis  exprobare  non  potuisset,  nisi  veritatem 
secum  stantem  habuisset  Id  ita  se  habere,  in  tertia  hujus  disquisitionis  parte  demonstrabo,  quum 
prius  pauca  de  iis  subjunxero,  quibus  Qcero  Catonis  culpam  interpositis  ejus  laudibus  mRigavit 

Cicero  suae  ipsius  auctoritati  obfuisset,  quin  etiam  Murenae  causam  in  aleam  com- 
misisset,  nisi  acerbitatem  eam,  qua  usus  est  contra  Catonem,  adjunctis  debitis  ^  hiadibus 
emolliisset  Infringere  Catonis  vires  potuit,  ne  reo  nocerent,  ipsumque  castigatione  sua  per- 
stringere,  occidere  non  debuit,  id  quod  Quintilianus  Ciceronis  artem  admirans  his  verbis 
significavit:  „quam  moUi  articulo  tractavit  Catonem!"  (libr.  XI,  c.  1.  §.  68  sq. )  Quum 
igitur  vituperet  Catonem,  tamen  etiam  laudat,  et  rem  ita  temperat,  ut  per  accusationem  verecun- 
dia  personae  ejus  habita  pelluceat  Primum  igitur  id  laudibus  Catonis  dari  apparet,  quod  Cicer» 
eum  vitam  suam  dicit  dirigere  al  certam  rationis  normam  et  diligentissime  omnium  ofliciorum  mo- 
menta  perpendere  (§.  3.),  quod  est  hominis  severam  in  regendis  moribus  suis  censuram  adhibentis, 
ab  omni  levitate  alieni.  Deinde  vocat  eum  gravissimum  atque  integerrimum  virum ,  cui  ipse  ratio- 
nem  facti  sui  vehementer  cupiat  probari  (§.  3.).  In  iis,  quae  aliquanto  post  sequuntur,  dicit  Ca- 
tonem  eum  esse,  qui  quum  virlutes  ejus  et  merita  maxima  sint,  opibus  suis  atque  ingenio  nullo 
modo  ad  perniciem  ne  inimici  quidem  uti  debeat,  eum,  qui  ea  conditione  natus  sit  in  civitate  Ro- 
mana,  ut  omnibus,  etiam  alieiissimis,  praesidio  esse  debeat  (§  56.);  paulo  post  adjicit,  eum 
firmamentum  ac  robur  totius  accusationis  esse  (§.  58.).  In  his  omnibus  igitur  agnoscit  maximam 
ejus  auctoritatem  atque  magnitidinem  animi.  Ingrediens  deinde  in  acerbiorem  Catonis  accusatio- 
nem,  hanc  ita  inducit,  ut  praemlttat,  se  eum  vituperare  paene  non  audere  propter  singulare  animi 
sui  de  ejus  virtute  judicium;  addit,  Catonem,  etiamsi  in  minoribus  rebus  paululum  conformandus  et 
leviter  emendandus  et  inflectendus  sit,  tamen  nuUa  in  re  majori  peccare,  sed  a  natura  ipsa  ad 
onmem  potius  honestatem,  gravitatem,  temperantiam,  magnitudinem  animi,  justitiam,  ad  omnes 
denique  virtutes  natum  et  factum  ssse  ita,  ut  magnus  et  excelsus  evaserit  (§.  60.);  agnoscit  porro 
egregiam  ejus  naturam  (§.  64.)  et  animi  vigorem  (§.  65.).  Denique  sub  finem  orationis,  ubi  de 
reipublicae  periculis  agit,  quum  Catilina  in  eum  impetum  faciat,  concedit  Catoni,  eum  summo  rei- 
publicae  studio  atque  amore  in  oranibus  duci  (§.  78.) ,  et  nonnisi  imprudentia  labi,  atque  significat 
se  in  defendenda  republica  etiam  Catonis  opera  atque  virtute  confidere  et  maxime  quidem,  quum 
postero  anno  tribunus  plebis  futums  sit  „Te,  te  appello,  Cato!  inquit;  nonne  prospicis  tempe- 
statem  anni  tui?  (§.  81.)  Tibi  etiam  isti  reipublicae  hostes  perniciem  moliuntur;  vident  quantum 
in  te  sit  animi,  quantum  ingenii,  quantum  auctoritatis,  quantum  reipublicae  praesidii  (§.  82.). 
Te  igitur  et  ipsum  opprimere  vebementer  cupiunt  Sed  tuum  est,  Cato,  qui  non  mihi,  non  tibi, 
sed  patriae  natus  es,  reipublicae  saluti  mecum  prospicere  (§.  83.)." 

Ita  Cicero  summo  artificio  accusationem  Catonis  cum  summis  ejus  laudibus  miscuit;  ntras- 
que  ita  temperavit,  ut  accusatio  Catoni  vires  nocendi  abstulerit,  laudatio  animum  ejus  reconciliarit 
Sed  jam  videbimus  de  veritate  omnium  earum  rerum,  de  cpiibus  hactenus  disseruimus,  atque  pri- 
mum  quidem  de  iis  sententiis,  quas  Cicero  Stoicis  generatim  tribuit  (cap.  29.),  rectene  se  habeant 
an  secus?  deinde  de  Catone  singillatim  agemus. 


Cap»  MII,     Cenmra  Stoicorum^   qua  ex  vetenm  »criptorum  te»tmwnii»  demoruiraiur, 
vera  e»*e  ea^  quae  in  hac  oratione  iis  a  Cicerone  objiduntur. 

Hanc  de  vitiis  Stoicorum  disputationem  ingrediens  moneo,  Qceronem  in  hac  oratione  no- 
stra  eas  tantum  verae  rationis  fines  excedentes  Stoicorum  sententias  aflFerre,  quae  eos  in  vita  com- 
muni  inhumanos,  immites,  acerbos  aliisque  ingratos  atque  odiosos  reddiderint,  quia  hae  potissimum 
id  efBcere  poterant,  ut  eorum,  qui  aderant  in  judicio,  animi  ab  iis  abalienarentur  et  Gatonis  aucto- 
ritas  infringeretur;  multa  alia,  quae  Stoici  extrema  sequentes  et  ultra  veri  rectique  fines  progre- 
dientes  de  multis  iisque  gravissimis  rebus,  de  bonis  externis,  de  dolore,  de  morte  contemnenda, 
aliis,  statuebant,  hoc  loco  omitti,  quia  ad  hanc  causam  nihil  pertinebant,  simul,  ne  talia  e  media 
doctrina  petita  taedium  in  audientibus  moverent.  Talium  plena  sunt  ea,  quae  Cicero  ipse  aliquot 
annis  post  habitam  hanc  orationem  in  paradoxis  atque  in  disputationibus  Tusculanis  e  mente 
Stoicorum  scripsit,  quum  omissa  rerura  publicarum  cura  ad  philosophiae  studia  rediisset.  Sed 
nunc  agimus  de  iis,  quae  loco  nostro  Cicero  objicit  Stoicis,  utrum  jure  atque  veritati  convenienter, 
an  injuria  atque  falso  haec  iis  exprobrarit. 

Revera  Stoici  ea,  quae  hic  iis  tribuuntur,  statuerunt,  itaqiie  factum  est,  ut  eorum  inhu- 
manitas  atque  arrogantia  vulgo  male  audiret  (cf.  pag.  10.).  Perfecii  sapientis  exemplum  proponen- 
tes  hunc  omnibus  modis  ornare  studebant.  In  sapientiae  notione  plenam  maximarum  rerum  scien- 
tiam  et  absolutam  virtutem  complectentes ,  qua  utraque  summa  peifectio  efliciatur,  in  una  ratione 
posita  atque  in  recte  sentiendo  et  recte  agendo  conspicua,  recte  ita  statuebant,  talem  sapientiam 
summum  esse,  quod  homo  assequi  posset,  itemque  recte  statuebmt,  hominem  tali  sapientia  ab 
omnibus  animi  perturbationibus  liberum  fieri  supraque  omnes  anini  infirmitates  extoUi;  denique 
hac  sapientia  sola  vitam  beatam  eflici;  sed  quum  difiicillimum  sit,  hominem  ad  tantum  sapientiae 
fastigium  ascendere  et  plerosque  deceat  confiteri,  se,  quamvis  studose  ad  hanc  animi  excelsitatem 
enitantur,  tamen  conscios  sibi  esse,  se  in  plena  sapientiae  possessioae  non  esse,  Stoici  id  sibi  arro- 
gabant  et  sibi  quidem  solis,  omnes  alios  ab  hac  sapientia  excludentes.  Solum  Stoicum  sapientem 
statuebant  ab  omni  vitio  liberum  esse,  elatum  supra  omnes  fortunae  vicissitudines ,  omni  moIUtie 
animi  vacuum,  semper  beatum  et  invictum;  hunc  solum  omnia  bona  habere  in  se  conjuncta.  Ita 
omnibus  virtutibus  sapientem  Stoicum  cumulantes,  ut  animi  ejuf  excelsitatem  verbis  exprimerent, 
hac  uti  solebant  formula,  solum  eum  esse  beatum,  formosum,  divitem,  regem.  Stoici,  tali  digni- 
tatis  suae  aestimalione  inflati  et  invictam  virtutem  et  perpetuam  severitatem  retinere  cupientes 
omni  animi  commotioni  aditum  intercludentes  a  vulgari  hominum  facilitate  remoti  neque  hilaritati 
neque  comitati  quidquam  dantes  etiam  amicitiam  atque  benevolentiam  angustioribus  finibus  circum- 
scribebant,  ne  scilicet  his  animi  motibus  ducti,  a  vera  ratione  aberrarent,  et  quod  maximum  erat, 
ipsam  misericordiam,  in  perturbationum  animi  numero  eam  habentes,  damnabant  tanquam  pernicio- 
sam,  tanquam  animi  infirmitatem.  Ita  a  vulgari  consuetudine  abhorrentes  facile  in  plurimorum 
hominum,  maxime  elegantiorum ,  urbanitati,  humanitati  aliquid  tribuentium,  invidiam  incurrebant. 
Ceterum  multi,  qui  hanc  disciplinam  profitentes  augustam  sapientiae  speciem  prae  se  ferebant, 
quum  in  ipsa  vita  eam  non  servarent,  ita  ut  mores  eorum  non  cum  sermonibus,  quos  jactabant, 
congruerent,  irridendi  sui  facultatem  praebuerunt,  atque  illa  ipsa  usitata  iis  formula,  sapientem 
Stoicum  solum  esse  beatum,  formosum,  divitem,  regem,  irrisui  habita  est. 

Quae  Cicero  hoc  loco  Stoicis  in  universum  objicit  vitia,  ea  in  duo  possumus  genera 
distribuere,  quorum  prius  positum  est  in  eorum  animi  acerbitate,  a  misericordia  atque  humanitate 


aliena,  alterum  in  eorum  nimia  sui  existimatione,  quae  eadem  est  arrogantia,  conjuncta  cum  con- 
temtu  aliorum.  Priori  vitiorum  genere,  quod  animi  acerbitate  continetur,  hae  comprehenduntur 
Stoicis  tributae  sententiae:  neminem  misericordem  esse  nisi  stultum  et  levem;  in  sapientem  igitur 
non  cadere  misericordiam ;  gratia  sapientem  nunquam  moveri,  nunquam  cujusquam  delicto  igno- 
scere  et  maxime  quidem  eam  ob  causam,  quia  oronia  peccata  paria  sint;  nulli  igitur  delicto  veniam 
dandam  esse;  sapientem  non  exorari,  non  placari;  inde  sequi,  ut  rogantes  aliquid  vel  suppUces 
aversetur,  a  se  repellat.  Ex  altero  vitiorum  genere,  quod  Stoicis  hoc  loco  exprobratur,  nimia 
sui  existimatione,  sive  arrogantia,  conjuncta  cum  aliorum  contemtu,  hae  emanarunt  Stoicorum  sen- 
tentiae:  solos  sapientes,  etiamsi  distortissimi  sint,  esse  formosos,  si  mendacissimi,  divites,  si  servi- 
tutem  serviant,  reges;  ceteros,  qui  sapientes  non  sint,  esse  fugitivos,  exules,  hostes,  insanos;  sa- 
pientem  nihil  opinari,  nuliius  rei  poenitere,  nulla  in  re  falli,  sententiam.  nunquam  mutare,  nun- 
quam  irasci;  ut  uno  verbo  rem  complectamur,  sapientem,  scilicet  Stoicum  sapientem,  semper  ab 
omni  errore,  ab  omni  imbecillitate  longe  abesse;  nunquam  eum  falli,  nunquam  pecciire;  omnem 
veritatcm  ct  plenam  et  absolutam  virtutem  in  ejus  esse  potestate. 

Ita  revera  sentiebant  Stoici,  idque  ut  demonstremus,  afferemus  plurimos  testes,  veteres 
scriptores.  Primum  igitur  dicamus  de  eorum  inhumanitate.  Ex  ipsorum  Stoicorum  mente  Q- 
cero  ipse  plurima  disserit,  ut  jam  dixi,  paucis  annis  post  habitam  hanc  orationem,  in  paradoxis 
praecipue  atque  in  disputationibus  Tusculanis.  In  Tusculanis  saepius  dicit,  misericordiam  non  ca- 
dere  in  sapientem,  quippe  quae  adnumeranda  sit  animi  perturbationibus,  quae  tranquillitatem 
animi  ct  beatam  ejus  conditionem  toUant;  ita  misericordiam  imbecillitatem  esse,  quam  sapiens 
procul  a  se  habeat  In  libro  tertio  Tusculanarum  disputationum,  capite  undevicesimo,  componit  mi- 
sericordiam  cum  ira  atque  invidentia;  ira  fieri,  ut  homo  alieno  malo  gaudeat;  contra  ex  alicujus 
rebus  adversis  dolere  esse  misericordiam ;  eundem  autem,  qui  alicujus  rebus  adversis  doleat,  posse 
etiam  dolere  ejus  rebus  secundis;  quam  esse  invidiam;  quemadmodum  misericordia  sit  aegritudo 
ex  alterius  rebus  adversis,  sic  invidentiam  aegritudinem  esse  ex  alterius  rebus  secundis;  in  quem 
cadat  misereri,  in  eundem  etiam  cadere  invidere;  non  cadere  autem  in  sapientem  invidere;  ergo 
ne  misereri  quidem;  quodsi  aegre  ferre  soleret  sapiens,  futurum  esse  ut  etiam  misereri  soleat. 
Paria  igitur  ponit  invidere,  irasci,  misereri;  nihil  eorum  decero  sapientem;  omnia  haec  essc  imbe- 
ciUi  animi  atque  aegritudine  affecti.  Mirus  sane  imbeciUilatis  timor!  mira  aegritudinis  species!  De 
qua  re  in  extrema  hujus  disquisitionis  parte  videbimus. 

Eadem  fere  repetit  Cicero  in  libro  quarto  Tusculanarum  disputationum,  cap.  7.  8.  Refert 
etlam  hic  misericordiam  inter  perturbationes  animi  ct  parem  eam  ponit  cum  invidentia,  aemula- 
tlone,  lamentatione,  soUicitudine,  molestia,  afflictatione,  desperatione.  Vocat  misericordiam  iden- 
tidem  aegritudinem  ex  miseria  alterius  injuria  laborantis.  Cap.  12.  misericordes  componit  cum  in- 
vidis,  malevolis,  lividis,  timidis  ut  proclives  ad  perturbationes  animi.  Cap.  26.  facit  aliquem  contra 
dicentem  ita:  at  etiam  aemulari  utUe  est,  obtrectare,  misereri.  Ad  haec  respondet:  cur  misereare 
potius  quam  feras  opem,  si  id  facere  possis?  an  sine  misericordia  liberales  esse  non  possumus? 
Non  enim  suscipere  ipsi  aegritudines  propter  alios  debemus.  Cicero  igitur  non  ^iilt  liberalitatem 
animi  eo  usque  extendi,  ut  in  imbecUIitatem  animi  vertat,  qualis  sit  misericordia.  Cap.  27.  dicit 
medicinam  esse  adhibendam  miseranti  aeque  atque  lugenti  et  invidenti.  In  academ.  postrb.  c.  10. 
didt,  Peripateticos  perturbationem  animi  ex  homine  non  sustulisse  sed  docuisse,  natura  hunc  et 
condolescere  et  concupiscere  et  extimescere  et  efferri  laetitia,  quamquara  illam  perturbationem  con- 
traxissent  in  angustumque  deduxissent;  Zenonem  vero  omnibus  his  quasi  morbis  voluisse  carere 

sapientem.  Etiam  in  acad.  priorib.  c.  43.  44.  hanc  Zenoni  tribuit  sententiam:  sapientis  animum 
nunquam  nec  cupiditate  moveri  nec  laetitia  efferri;  ubi  Cicero  haec  addit:  „age,  haec  probabUia 
sane  sint:  num  etiam  illa?  nunquam  timere,  nunquam  dolere?  sapiensne  non  timeat?  nec,  si  pa- 
tria  deleatur,  non  doleat?    Satis  durum;  sed  Zenoni  necessarium." 

Etiam  Seneca,  ut  Stoicus,  pugnat  contra  misericordiam ,  quum  clementiam  laudet  In 
secundo  de  clementia  libro  c.  4.  5.  ita  disserit:  „ad  rem  pertinet  hoc  loco,  quid  sit  misericordia. 
Plerique  enim  ut  virtutem  eam  laudant  et  bonum  hominem  vocant  misericordem.  At  haec  vitium 
animi  est.  Vitare  debemus,  ne  per  speciem  clementiae  in  misericordiam  incidamus.  Misericordia 
est  vitium  pusilli  animi,  ad  speciem  alienorum  malorum  succidentis.  Itaque  pessimo  cuique  fami- 
liarissima  est.  Anus  et  mulierculae  sunt,  quae  lacrimis  nocentissimorum  moventur.  Scio,  male 
audire  apud  imperitos  sectam  Stolcorum  tanquam  nimis  duram.  Objicitur  enim  illi,  quod  sapien- 
tem  negat  misereri,  negat  ignoscere.  Haec  si  per  se  ponantur,  invisa  sunt:  videntur  enim  nullam 
spem  relinquere  humanis  erroribus,  sed  omnia  delicta  ad  poenam  deducere.  Sed  nulla  secta  beni- 
gnior  leniorque  est,  nulla  amantior  hominum  et  communibus  bonis  attentior."  „Misericordia  est 
aegritudo  animi  ob  alienarum  miseriarum  speciem;  aut,  tristitia  ex  alienis  malis  contracta.  Aegri- 
tudo  autem  in  sapientem  virum  non  cadit;  serena  ejus  mens  est,  nec  quidquam  incidere  potest, 
quod  illam  obducat.  Eandem  semper  faciem  servabit,  placidam,  inconcussam;  quod  facere  non 
posset,  si  tristitiam  reciperet."  In  sequentibus  Seneca  porro  pergit  plurima  disserere  de  Stoicorum 
erga  alios  benivolentia ;  opem  eos  ferre  laborantibus,  et  quae  alia  sunt  hujusmodi,  sed  addit,  haec 
eos  non  facere  misericordia  motos.  Perstat  in  eo,  misericordiam  esse  animorum  nimis  miseriae 
faventium;  misericordiam  vicinam  esse  ipsi  miseriae.  Sed  haec  e  Senecae  libris  de  misericordia 
allata  sufficiant;  sane  non  bene  inter  se  congruunt;  sed  etiam  de  his  in  sequentibus  meam  sen- 
tentiam  proponam. 

Denique  scriptorem  Graecum  afferam  testem,  qui  idem  dicit,  fixum  et  statutum  fuisse 
Stoicis,  sapientem  non  esse  misericordem,  Diogenem  Laertium.  Hic  libro  septimo,  qui  de  tribus 
Stoicis,  dc  Zenone,  de  Cleanthe  atque  Chrysippo  agit  (§.  111.  et  123.)  has  sententias  Stoicis  tri- 
buit:  „dolorem  esse  contractionem  animi  cum  ratione  pugnantem;  genera  autem  ejus  esse  miseri- 
cordiam,  invidiam  etc.  Stoicos  misericordes  non  esse  et  nemini  ignoscere;  non  enim  remittere  eos 
poenas,  quae  alicui  e  lege  aliqua  conveniant;  eos  nemini  cedere  et  ipsam  misericordiam  ab  eorum 
animis  alienam  esse."  Ita  igitur  Zeno  sentiebat;  sed  is,  qui  sibi  interdicit,  ne  ullo  misericordiae 
sensu  moveatur,  sine  dubio  omnino  horridus,  asper,  durus,  intractabilis  erit;  itaque  Stoicorum  mo- 
res  inhumanitate,  asperitate,  admodum  insuaves  erant,  id  quod  etiam  ex  iis,  quae  de  Zenonis  atque 
Catonis  aliorumque  Stoicorum  personis  traduntur,  apparet.  Nihil  ignoscere,  nihil  gratiae  dare 
fixum  iis  erat.  (Diog.  Laert.  7,  122.  123.). 

Hac  de  re  Cicero  ipse  haec  habet:  (Quibus  de  causis)  Stoici  horridiores  evadunt,  aspe- 
riores,  duriores  et  oratione  et  moribus.  Quam  illorum  tristitiam  (morositatem)  atque  asperitatem 
fugiens  Panaetius  acerbitatem  sententiarum  non  probavit  et  fuit  mitior.  (De  finib.  b.  et  m.  4,  28.) 
Stoici  ipsi  dicere  solebant,  omnes  virtutis  studiosos  acerbos  et  duros  esse,  quippe  qui  neque  ab 
aliis  exspectent  gratiam,  ut  alii  sibi  largiantur,  quae  ipsis  placeant,  neque  ipsi  aliquid  gratiae  con- 
cedant  aliis.  (Diog.  Laert.  7,  117.) 

Ceterum  ipsius  Zenonis  persona  eodem  Diogene  Laertio  auctore  minime  erat  amabilis. 
Judicio  ejus  adstipulatur  Athenaeus.  Uterque  de  ejus  moribus  consentiunt;  dicunt  eum  in  alios 
non  solum  severum,  verum  etiam  acerbum  fuisse,  durum,  molestum,  morosum,  contracta  plerum- 

que  fronte,  pronnm  ad  alios  irridendos,  ipsis  liberalibus  artibus  inimicum,  denique  ita  praefractum 
hominem,  ut  omnia  ad  continendam  hominum  societatem  inventa  instituta,  templa,  sacra,  judicia, 
tanquam  inutilia  improbaret,  onmes,  qui  non  essent  philosophi  Stoici,  inimicos  inter  se  ipsos,  ho- 
stes,  servos,  declararet;  sic  etiam  parentes  et  liberos,  fratres,  omnes  sanguine  inter  se  conjunctos 
inimicos  inter  se  eum  declarasse  et  hostes,  quippe  qui  (vel  potius:  qui  quidem)  non  essent  sa- 
pientes  Stoici;  denique  etiam  in  servos  eum  ceterosque  Stoicos  saevissimos  fiiisse  dominos,  et  in 
proverbium  abiisse  saevitiam  heri  Stoici.  (Diog.  Laert.  7,  13.  16.  26.  31.  32.  Athenaeus  ed.  Din- 
dorf.,  2,  55,  f.  4,  164,  f.).  Quaenam  igitur  amica  in  alios  voluntas  esse  potuit  Zenoni  et  sectatori- 
bus  ejus,  qui  pleraque  ex  parte  ejus  similes  erant,  quum  omnes  alios  homines  contemnerent  ut 
stultos,  hostes,  servos? 

Non  parum  momenti  ad  praeposteram  illam  Stoicorum  de  rebus  humanis  judicandi  ratio- 
nem  et  ad  augendam  eorum  inhumanitatera  habebat  etiam  altera  eorum  sententia,  qua  docebant, 
omnia  peccata  paria  esse,  id  est,  aeque  damnanda,  nullum  agnoscentes  gradum,  nullum  levioris 
vel  gravioris  peccati  discrimen.  Verba  Ciceronis  in  nostra  oratione  inter  cetera  Stoicorum  absurda 
etiam  hanc  sententiam  risui  offerentia,  haec  sunt:  omnia  peccata  paria  esse,  omne  deUctum  scelus 
esse  nefarium,  nec  minus  delinquere  eum,  qui  gallum  gallinaceum,  quum  opus  non  fuerit,  quam 
eum,  qui  patrem  suffocaverit  (§.  61.).  „Fatetur  aUquis,  se  peccasse  et  ejus  deUcti  veniam  petit; 
nefarium  est  facinus  ignoscere."  „„At  leve  delictum  est""  „Omnia  peccata  sunt  paria."  (§.62.). 
Opponitur  Academicorum  et  Peripateticorum  sententia,  distincta  genera  esse  delictorum  et  dispa- 
res  poenas  (§.  63.). 

Primum  nunc  videamus,  re  vera  ita  docuisse  Stoicos,  peccata  omnia  paria  esse,  subjunctis 
causis,  cur  ita  docuerint,  deinde  eorum  hac  in  re  errorem  demonstremus. 

Cicero  in  eo  paradoxorum  capite,  quod  inscripsit,  aequalia  esse  peccata  et  rccte  facta 
(parad.  III.),  haec  docet:  „parva,  inquit,  res  est!  (alloquitur  eum,  qui,  quum  peccavit,  parvo  se 
peccati  sui  momento  consolatur),  parva  igitur  res  est!"  „„at  magna  culpa!  nec  enim  peccata  re- 
rum  eventu  sed  vitiis  hominum  metienda  sunt  In  quo  peccatur,  id  potest  aliud  alio  majus  esse 
aut  minus;  ipsum  quidem  illud  peccare,  quoquo  verteris,  unum  est  Auri  navem  evertat  guber- 
nator,  an  paleae,  in  re  aliquantulum ,  in  gubernatoris  inscientia  nihil  interest  Lapsa  cst  Ubido  in 
muliere  ignota;  dolor  ad  pauciores  pertinet,  quam  si  petulans  fiiisset  in  alia  generosa  ac  nobiU 
virgine;  peccavit  vero  nihilo  minus,  siquidem  est  peccare  tanquam  transilire  lineas;  quod  quum 
feceris,  culpa  commissa  est;  quam  longe  progrediare,  quum  semel  transieris,  ad  augendam  trans- 
eundi  culpam  nihil  pertinet  Peccare  certe  licet  nemini.  Quod  autem  non  licet,  id  hoc  uno  tene- 
tur,  si  arguitur,  non  Ucere.  Id  si  nec  majus  nec  minus  unquam  fieri  potest,  quoniam  in  eo  est 
peccatum,  si  non  licuit;  quod  semper  unum  et  idem  est,  quae  ex  eo  peccata  nascuntur,  aequalia 
sint  oportet"" 

In  iis,  quae  sequuntur  (§.  2.),  haec  leguntur:  „quae  vis  enim  est,  quae  magis  arceat  ho- 
mines  ab  improbitate  omni,  quam  si  senserint,  nullum  in  delictis  esse  discrimen;  aeque  peccare 
se,  si  privatis,  ac  si  magistratibus  manus  afferant;  quamcunque  in  domum  stuprum  intulerunt, 
eandem  esse  labem  libidinis?"  „„NihiIne  igitur  interest,  nam  hoc  dicet  aliquis,  —  patrem  quis  ene- 
cet  an  servum?""  „Nuda  ista  si  ponas,  judicari,  quaUa  sint,  non  facile  possunt  Patrem  vita 
privare,  si  per  se  scelus  est,  Saguntini,  qui  parentes  suos  liberos  emori,  quam  servos  vivere,  ma- 
luerunt,  parricidae  fuerunt  Ergo  et  parenti  nonnunquam  adimi  vita  sine  scelere  potest,  et  servo 
saepe  sine  injuria  non  potest    Causa  igitur  haec,  non  natura  distinguit    Quantum  cuique  Uceat 

spectare  debemus.  Quidquid  non  oportet,  scelus  esse,  quidquid  non  licet,  nefas  putare  debemus.'* 
„„Etiamne  in  minimis  rebus?****  „Etiam.*'  Antea  etiam  hac  conclusione  usus  erat  Cicero  (§.  1.): 
„Quodsi  virtutes  pares  sunt  inter  se,  paria  esse  etiam  vitia  necesse  est;  atqui  pares  esse  virtutes, 
nec  bono  viro  meliorem,  nec  temperante  temperantiorem,  nec  forti  fortiorem,  nec  sapiente  sapien- 
tiorem  posse  fieri,  facillime  potest  perspici.  Postea  ita  concludit:  sequitur  igitur,  ut  etiam  vitia 
sint  paria."  Sed  aliter  judicavit  in  libr.  III.  dc  oratore,  c.  14  ita:  „quamquam  sunt  omnes  vir- 
tutes  aequales  et  pares,  sed  specie  tamen  est  alia  magis  alia,  formosa  et  illustris."  —  Sed  quanto 
jure  illa  de  aequabilitate  virtutum  atque  vitiorum  statuat  Cicero,  postea  videbimus;  hic  id  tantum 
volumus  ratum  habere,  eum  identidem  Stoicis  hanc  sententiam  tribuisse.  Deinde  alii  loci  sunt 
apud  Ciceronem  de  aequalitate  peccatorum,  sed  tales,  in  quibus  contra  Stoicos  disputat  In  libro 
quarto  de  flnib.  c.  27.  28.  haec  leguntur:  „omnia  peccata  paria  dicitis;  quonam  modo?  quia  nec 
honesto  quidquam  honestius,  nec  turpi  turpius.  Perge  porro;  nam  de  isto  magna  disseiisio  est. 
Illa  argumenta  propria  videamus,  cur  omnia  peccata  sint  paria.  Ut,  inquit  (Zeno),  in  fidibus  plu- 
ribus,  si  nuUa  earum  ita  contenta  numeris  sit,  ut  concentum  servare  possit,  omnes  aeque  incon- 
tentae  sint,  sic  peccata,  quia  discrepant,  aeque  discrepant;  paria  sunt  igitur.  Hic  ambiguo  ludi- 
mur.  Aeque  enim  contingit  omnibus  fidibus,  ut  incontentae  sint;  illud  non  continuo,  ut  aeque 
incontentae.  CoIIatio  igitur  ista  te  nihil  juvat.  Nec  enim  omnes  avaritias  si  aeque  avaritias  esse 
dixerimus,  sequetur,  etiam  ut  aequas  esse  dicamus.  Ecce  aliud  simile  dissimile.  Ut  enim,  inquit, 
gubernator  aeque  peccat,  si  palearum  navem  evertit,  et  si  auri;  item  aeque  peccat,  qui  parentem 
et  qui  servum  injuria  verberat.  Hoc  non  videre,  cujus  generis  onus  navis  vehat,  id  ad  gubernato- 
ris  artem  nihil  pertinere!  itaque,  aurum  paleamve  portet,  ad  bene  aut  ad  male  gubernandum  nihil 
interesse.  At  quid  inter  parentem  et  servulum  intersit,  intelligi  et  potest  et  debet.  Ergo  in  gu- 
bernando  nihil,  in  ofBcio  plurimum  interest,  quo  in  genere  peccetur.  Et  si  in  ipsa  gubernatione 
negligentia  est  navis  eversa;  majus  est  peccatum  in  auro  quam  in  palea.  Omnibus  enim  artibus 
volumus  attributum  esse  eam,  quae  communis  appellatur  prudentia;  quam  omnes,  qui  cuique  arti- 
flcio  praesunt,  debent  habere.  (c  28.)  Ita  nc  hoc  modo  paria  quidem  peccata  sunt.  Urgent  ta- 
mcn  et  nihil  remittunt.  Quoniam,  inquiunt,  omne  peccatum  imbecillitatis  et  inconstantiae  est,  haer 
autem  vitia  in  omnibus  stultis  aeque  magna  sunt;  necesse  est,  paria  esse  peccata.  Quasi  vero  aut 
concedatur,  in  omnibus  stultis  aeque  magna  esse  >itia,  et  eadem  imbecillitate  et  inconstantia  L.  Tu- 
bulum  fuisse,  qua  illum,  cujus  is  condemnatus  est  rogatione,  P.  Scaevolam;  (L.  Tubulus  praetor, 
quaesitor  inter  sicarios,  pecunia  corrumpi  se  passus  est  et  eam  ob  causam  damnatus;  etiam  in  cete- 
ris  omnibus  homo  nefarius  erat;  P.  Scaevola  suum  de  Tib.  Graccho  judicium  in  meliorem  partem, 
optimatibus  gratam,  mutavit)  et  quasi  nihil  inter  res  quoque  ipsas,  in  quibus  peccatur,  intersit;  ut, 
quo  hae  majores  minoresve  sint,  eo,  quae  peccentur  in  his  rebus,  aut  majora  sint  aut  majora! 
Verba  tenent  mordicus.  Quae  dum  sibi  evelli  nolunt,  horridiores  evadunt,  asperiores,  duriores  et 
oratione  et  moribus."  Eodem  libro  cap.  19.  ita  Cicero  judicat:  „„recte  facta  omnia  aequalia; 
omnia  peccata  paria.""  „Quae  quum  magnifice  primo  dici  viderentur,  considerata  minus  proba- 
bantur.  Sensus  enim  cujusque  et  natura  rerum  atque  ipsa  veritas  clamat  quodammodo,  non  posse 
adduci,  ut  inter  eas  res,  quas  Zeno  exaequaret,  nihil  interesset."     (Cf.  Acad.  prior.  c.  43.) 

Sed  videamus  etiam  alios  auctores.  Notissimus  locus  est  Horatii  (Satir.  1,  3.),  hanc 
mirabilem  Stoicorum  sententiam  eaque,  quae  inde  sequuntur,  facetissime  ridentis;  qui  locus 
inde  a  v.  66.  usque  ad  finem,  (v.  142.)  pertinet.  Nos  hic  hos  tantum  versus  (v.  115.  sq.)  ap- 
ponemus : 

„Nec  vincet  ratio  hoc,  taDtiindem  ut  peccet  idemque, 

Qui  teneros  caules  alieni  fregerit  horti, 

Et  qui  noctumus  Divflm  sacra  legerit    Adsit 

Regula,  peccatis  quae  poenas  irroget  aequas, 

Ne  scutica  dignum  horribili  sectere  flagello. 

Nam  ut  ferula  caedas  meritum  majora  subire 

Verbera,  non  vereor,  cum  dicas,  esse  pares  res, 

Furta  latrociniis  et  magnis  parva  mineris 

Falce  recisurum  simili  te,  si  tibi  regnum 

Permittant  homines.** 
Accuratius  inspiciamus  hunc  locum.  Horatius  Stoicos  hic  ridet  ex  sensu  nobilium  Romano- 
rum  illius  aetatis,  qui  dulcedine  vitae  delicatae  nihil  potius  habebant,  et  quibus  nimia  Stoiconim  se- 
veritas  odio  erat  Nexus  rerum  hic  est.  Horatius  postquam  in  iis,  quae  antecedunt,  pessimam  mul- 
torum  hominum  consuetudinem,  ahorum  vitia  vel  levissima  praeter  modum  graviter  ferendi  et  acer- 
bissime  perstringendi,  vel  etiam  virtutes  in  malam  partem  interpretandi,  vituperavit,  contra  monet, 
melius  esse,  mitem  se  praebere  aliis,  maxime  amicis,  eorumque  vitiis  connivere,  praesertim  si  ipse 
similium  vitiorum  expers  non  sis.  Quum  nemo  omni  vitio  careat,  Horatius  inquit,  is  nobis  pro  opti- 
mo  sit,  qui  minimis  obnoxius  est;  iniquam  legem  in  nosmet  ipsos  statuimus,  si  ahis  nos  severos 
praebemus  (v.  67 — 69.).  Aequum  est,  peccatis  veniam  dare,  si  ea  tibi  ipsi  opus  est  (v.  75.).  Dein- 
de  „aequis  ponderibus  modulisque"  par  est  vitia  aestimare  (v.  78.);  insanus  is  est,  qui  servum,  qui, 
„patinam  tollere  jussus,  semesos  pisces  tepidumque  ligurrierit  jus,  in  cruce  suffigat,  quod  vel  furio- 
sius  atque  majus  peccatum  est"  (v.  78 — 84.).  Iniquum  est,  si  amicus  paulum  deliquerit,  eum  odisse 
et  fiigere;  qui  nulla  in  re,  neque  in  minoribus  delictis  amico  ignoscit,  is  recte  insuavis  et  acerbus 
habetur,  (v.  84 — 94.)  Quid?  si  in  majoribus  peccaverit?  (v.  95.)  Nam  quibus  paria  esse  peccata 
placet,  ii  vehementer  laborant,  „quum  ventum  est  ad  verum ;  sensus  moresque  repugnant."  (v.  96.  97.) 
Ipsa  utilitas  justi  mater  est  et  aequi  (v.  98.).  Homines  recentes  ab  ortu  suo  et  primo  prorsus  rudes 
et  inculti  nihil  aliud  agitabant,  quam  ut  vi  et  armis  in  se  ipsos  uterentur  (v.  99 — 102.);  deinde 
paulatim  leges  invenire  inque  societates  coire  coeperunt,  ut  maleficia  coercerent,  quae  plurimum 
damni  hominum  societati  afferrent  (v.  104.).  Non  natura  iniquum  a  justo  secemitur,  sed  utilitate. 
(v.  113.)    Deinde  ita  pergit  (v.  115.): 

„Nec  vincet  ratio  hoc,  etc" 
Bonum  igitur  aut  danrnum,  quod  aliquo  facto  efficiatur,  Horatius  vult  spectari  in  judicio  de 
eo  ferendo,  eamque  ob  causam  Stoicos  rituperat  eorumque  de  paribus  peccatis  sententiam.  Etiam 
in  sequentibus  alias  eorum  opiniones  affert  et  carpit  et  nominatim  Chrysippum,  alterum  secundum 
Zenonem  eorum  choragum,  ludibrio  habet  Yidemus,  sanam  Horatii  mentem  multo  rectius  de 
rebus  judicare,  quam  eos  sapientes,  qui  soli  sibi  sapientes  videbantur. 

De  aequalitate  peccatorum  quomodo  senserint  Stoici,  denique  locus  Diogenis  Laertii  nos  docet, 
qui  legitur  §.  120.  libri  VIL  „Placet  iis  (Stoicis),  paria  aestimare  peccata,  ut  dicit  Chrysippus  in  quarto 
Ubro  quaestionum  moralium,  et  Persaeus  et  Zeno;  sicuti  vero  alio  aliud  verius  esse  non  possit,  neque 
roendaciumaliudaliomendacius,  neque  fraus  fraude  fraudulentior,  sic  etiam  omnino  peccatum  aliud  alio 
pejus  esse  non  posse,  atque  sicuti  is,  qui  centum  stadiis  absit  a  Canopo  (urbe  Aegypti)  et  qui  uno,  ae<iue 
non  sit  Canopi,  sic  etiam  eum,  ^ui  in  re  majori  et  eum,  qui  in  re  minori  peccet,  aeque  in  vitio  esse." 
In  his,  quae  hactenus  attuli,  etiam  causae  continentur,  cur  ita  docuerint  Stoici ;  voluerunt  di- 
cere,  omnium  peccatorum  sive  majorum,  sive  minorum,  unam  eandemque  naturam  et  rationem  esse; 
in  onmibus  aberrari  a  recto;  deinde  existimabant,  faciUime  se  etiam  a  minoribus  deterrere  posse 

peccatis,  si  omnia  peccata  paria  esse  statuerent.  Contra  Horatius  docet,  varios  esse  gradus  damni, 
quod  is,  qui  peccat,  aliis  inferat;  eam  ob  causam  etiam  poenam  eorum  variam  esse  oportere.  Ad 
idem  etiam  ea  redeunt,  quae  Cicero  de  hac  re  disputat  contra  Stoicos ;  majorem  esse  levitatem  ejus 
gubernatoris,  qui  per  negJigentiam  navem  auro  plenam,  quam  qui  palea,  evertat  Equidem  variam 
et  diversam  peccatorum  naturam  ita  dijudicarim:  Sane  par  est  natura  ipsa  peccatorum,  si  univer- 
sam  peccati  notionem  respicias.  Est  aliquid  omnibus  peccatis  commune.  Omne  peccatum,  sive  ma- 
jus  est,  sive  minus,  secessio  est  a  recta  ratione;  sed  etiam  differunt  peccata,  nempe  gradu  et  modo, 
et  ad  hanc  eorum  differentiam  vel  maxime  in  vita  respiciendum  est.  Sane  in  omnibus  rebus,  in 
corporum  natura  aeque  atque  in  animorum  vel  virtutibus  vel  vitiis  varius  est  modus  et  gradus. 
Yirtutis,  quam  quis  assecutus  est,  major  vel  minor  esse  potest  praestantia,  atque  simili  modo  vitiit 
quo  quis  laborat,  major  vel  minor  turpitudo.  Sicuti  in  artibus  in  alio  artifice  major  in  alio  minor 
artis  perfectio  esse  potest,  sic  etiam  laus  virtutis  in  alio  major,  in  alio  minor.  Idem  discrimen  ca- 
dit  in  vitia  et  male  facta,  atque  ut  fleri  solet,  ut  hominum  clarorum  egregia  facta  majorem  vel  mi- 
norem  admirationem  apud  alios  moveant,  sic  etiam  hominum  male  facta  plus  vel  minus  atrocitatis 
habent.  Aestlmatio  virtutum  atque  vitiorum,  deinde  etiam  bene  aut  male  factorum,  ex  illis  virtuti- 
bus  vel  vitiis  ortorum,  ex  ejus  consilii  ratione  et  modo  pendere  debet,  quod  quis  in  agendo  secutus 
est.  Yolumus  agendo  efficere  aliquid;  ex  hujus  flnis,  in  quem  tenditur,  ratione  actio  aestimanda 
erit.  Volumus  exempli  causa  aut  prodesse  aut  nocere  aliis;  quo  igitur  majus  illud  erit,  quo  pro- 
desse  aliis  volumus,  eo  majus  meritum  nostrum  erit;  contra,  quo  majus  damnum  illud  erit,  quod 
aliis  inferre  volumus,  eo  raajor  erit  culpa  nostra.  Deinde  etiam  ex  modo  virium,  quibus  ad  aliquid 
perficiendum  opus  est,  magnitudo  vel  laudis  vel  reprehensionis  metienda  est.  Major  laus  del>etur  ei, 
qui  majori  virium  contentione  usus  est  in  re  bona  perficienda,  quam  ei,  qui  leviori  opera  aliquid 
boni  perfecit.  Sic  etiam  majus  odium  concitat  atrox  facinus,  quod  vehementiori  animi  studio  et  im- 
petu  perfectum  est,  quam  illud  male  factum,  quod  quis  per  levitatem  animi  conunisiL  Sed  maxime, 
ut  dixi,  ex  varia  eorum  consiliorum,  quae  persequimur  agendo,  natura  et  ratione  aestimatio  facto- 
rum  pendet,  et,  quidquid  agimus,  e  consilii  ratione  factum  omne  metiendum  est  Itaque  peccata 
alia  aliis  vel  majora  vel  minora  sunt  pro  varia  damni  ratione,  quod  quis  perficere  voluit  Gradus 
gitur  discrimen  cadit  etiam  in  peccata. 

Sed  paria  inter  se  esse  omnia  peccata,  Stoici  censebant  Quantum  incommodi  ex  tam  per- 
versa  sententia  iis  natum  sit  et  in  ipsorum  moribus  et  in  aliorum  de  iis  existimatione,  facile  appa- 
ret.  Ubicunque  aliquid  delictum  animadverterent,  acerbissime  de  eo  judicabant;  etiam  si  minus  illud 
esset,  aequale  id  maximo  flagitio  existimabant  Rectum  et  aequum  in  aliorum  hominum  moribus 
et  factis  judicandis  in  hominibus  a  communi  sensu  et  recta  ratione  tam  longe  aberrantibus  consistere 
nullo  modo  potuit.  In  plurimis  sane  levius  peccat  pleraque  pars  hominum;  quum  igitur  pari  in 
onmia,  etiam  leviora,  peccata  exardescimus  ira,  acerbiores  adversus  alios  erimus,  quam  par  est. 
Animus  hominis  sane  natura  sua  ita  comparatus  est,  ut  male  facta  indigne  ferat;  sed  ortam  ex  alio- 
rum  vitiis  indignationem,  quae  usque  ad  iram  procedere  potest  temperemus  necesse  est,  nisi  nimis 
acres,  nimis  acerbi  aliorum  judices  videri  eoque  aliorum  in  nos  ipsos  odium  excitare  volumus,  id 
quod  Stoicis  accidit.  Male  enim  apud  ceteros  homines  audiebant  propter  nimiam  suam  in  judican- 
do  acerbitatem  (Cf.  pag.  10.).  Hinc  etiam  factum  est,  ut  alii  eos  ipsos  vel  odio  haberent  vel  certe 
irriderent  et  ipsorum  mores  acrius  observantes,  quum  aliquid  vitiosi  in  iis  appareret  eo  acrius  eos 
vituperarent.  Hunc  sensum  etiam  Horatii  locus  supra  allatus  habet  Transeamus  jam  ad  altenim 
Stoicorum  vitium  a  Cicerone  notatum,  ad  eorum  arrogantiam. 

Plurimas  virtutes  suas  jactabant,  sed  ea  palmaria  eomm  jactatio  erat,  quod  affirmabant,  se 
noB  irasci;  iram  in  sapientem,  in  se,  nihil  valere.  Quod  si  verum  fuisset,  sane  ejusmodi  erat,  quod 
maxime  eos  non  minus  in  vulgus  quam  apud  doctos  commendaret;  sed  ex  omnibus,  quae  nobis  de 
Stoicis  tradita  sunt,  apparet,  nullum  philosophorum  genus  ad  iram  magis  pronum  fuisse  quam  Stoi- 
cos,  id  quod  etiam  ex  Zenonis  atque  Catonis  moribus,  quam  accuratissime  perponderatis,  apparet 
Sed  pertinaciter  damnaverunt  Stoici  iram;  cujus  rei  testes  aliquot  adhibebo.  Plurimi  sunt  in  dam- 
nanda  ira  Cicero,  (Tusc.  IIL,  9.  10.  IV.,  22.  36.  37.)  et  Seneca  in  singulari  de  ira  inscripto  Ubro ; 
accedat  ipse  Zeno  e  Diogenis  Laertii  ore  (7,  113.).  Quis  non  improbabit  iram?  Sed  non  veri  si- 
mile  est,  Stoicos  irae  non  indulsisse.  Nam  consentiens  plurimorum  testium  vox  est,  Stoicos,  in  pri- 
mis  vero  Zenonem,  principem  eorum  atque  auctorem,  deinde  etiam  Catonem  nostrum,  ad  iram  pro- 
pensiores  fuisse,  quam  decebat.  Atque  sane  fieri  non  potuit,  quin  ii,  qui  misericordiam,  dolorem 
ex  malo  alterius  ortum,  hunc  cum  humanitate  et  benivolentia  conjunctissimum  dolorem,  ferre  non 
poterant,  sed  procul  a  se  habere  cupiebant,  etiam  dolorem  ex  suo  ipsorum  incommodo  ortum  pro- 
cul  habere  veUent,  unde  ira  et  ulciscendi  cupiditas  nascitur.  Qui  misericordiam  nolunt,  irae  succum- 
bant  necesse  est.  Mali  ab  alio  sibi  illati  impatientes  hunc  punire,  ulcisci,  Stoici  non  dubitabant,  id- 
que  eo  facilius,  quia  statutum  apud  se  habebant,  puniendum  esse,  ex  lege  agendum  esse,  misericor- 
dem  esse  non  decere. 

Sed  omnis  omnino  virtutis  se  jactabant  exemplaria  Stoici,  eamque  ob  causam  dictitabant,  se 
nullo  animi  affectu  commoveri,  se  nunquam  peccare,  nunquam  in  errorem  incidere,  itaque  sibi  non 
opus  esse  poenitere,  neque  sententiam  mutare;  se  non  solum  nulla  in  re  falli,  sed  omnino  non  opi- 
nari,  sed  certo  scire.  Divinos  igitur  se  esse  jactabant,  divinumque  aliquid  sibi  inesse  (Diog.  Laert 
7.,  119.  121.).  Quid  arrogantius  dici  potest?  idque  in  tantis  vitiis,  tantis  erroribus?  Melioribus 
sane  inter  Stoicos  id  concedendum  est,  maximum  eos  in  eo  collocasse  studium,  ut  prae  ceteris  ho- 
minibus  immota  animi  gravitate  atque  constantia,  sententiarum  suarum  veritate,  morum  integritate 
praestarent  Sed  multis  eorum  ex  eodem  studio  vanitas  quaedam  orta  est,  praemium  inde  petenti- 
bus  id,  ut  omnibus  aliis  meliores  haberi  vellent,  soli  boni,  soli  beati.  Alios  contemnebant  Inde 
apud  eos  ortae  sunt  locutiones  ad  eum  sapientem,  quem  ipsi  apud  animum  suum  statuerent,  perti- 
nentes  eae,  quas  Cicero  loco  nostro  perstringit  facetissime,  quum  dicerent,  sapientem,  nempe  Stoi- 
cum  sapientem,  solum  esse  formosum,  solum  liberum,  divitem,  regem,  alios  servos,  peregrinos,  exu- 
les,  insanos,  furiosos.  Scilicet  ipsi  dictitabant,  se  jaxmd  culpa  vacare,  negabant,  se  in  peccatum 
incidere  posse.  Fieri  non  potuit,  quin  Stoicorum  de  singulari  sua  praestantia  existimatio  plerisque 
odiosa  esset  Sed  revera  eos  ita  sensisse,  eamque  ob  causam  ipsos  ludibrio  habitos  esse,  locos  ad 
id  demonstrandum  aptos  afferam.  Ut  taceam  de  Diogene  Laertio,  qui  has  sententias  et  vocabula 
ab  ipsis  sibi  indita  commemorat  (7.,  122.),  Cicero  ipse  plurimis  locis  idem  testatur,  eos  hanc  ob 
causam  modo  irridens  modo  vera  eos  statuere  affirmans.  Illud  facit  in  quaestionibus  academicis 
atque  in  libris  de  finibus  bonorum  atque  malorum,  hoc  in  paradoxis.  In  quaestionibus  academicLs 
prioribus  ita  quaerit  (cap.  44.):  „dicerentne  unquam  Academici  sapientes  solos  reges?  solos  divites? 
solos  formosos?  omnia,  quae  ubivis  essent,  sapientis  esse?  neminem  consulem,  praetorem,  imperato- 
rem,  nescio  an  ne  quinquevirum  quidem  quemquam  nisi  sapientem;  postremo  hunc  solum  civem, 
solum  libenim,  insipientes  omnes  peregrinos,  exules,  servos,  furiosos?"  Idem  (de  fin.  4.,  27.)  haec 
habet :  „ex  iisdem  verborum  praestigiis  (alloquitur  Catonem  eique  exprobrat  solitas  Stoicorum  spino- 
sas  et  nimis  artificiosas  conclusiones,  laqueos  Stoicorum,)  et  regna  vobis  nata  sunt  et  imperia  et  di- 
Titiae  et  tantae  quidem,  ut  omnes,  quae  ubique  sint»  s^^ientis  esse  dicatis;  solum  praeterea  fonno- 

som,  solum  liberum,  solum  civem;  stultos  omnia  contraria;  quos  etiam  insanos  mltis.**  De  finib. 
4,  19.  e  Stoicorum  sententia  omnes  sapientes  summe  beati  dicuntur.  In  priorib.  Acad.  (c  47.) 
haec  leguntur:  „expromam  primum  illa  invidiosa,  quod  eos  omnes,  qui  in  concione  stabunt,  exu- 
les,  servos,  insanos  esse  dicitis." 

Quum  talia  Stoicorum  dicta  Cicero  in  quaestionibus  academicis  atque  in  libris  de  finibus 
irrideat,  serio  atque  satis  copiose  eadem  tractat  in  paradoxis,  quorum  capita  tria,  quartum,  quin- 
tum  et  sextum  ita  inscripsit :  „omnem  stultum  insanire,"  „solum  sapientem  esse  liberum  et  omnem 
stultum  servum",  „solum  sapientem  esse  divitem";  nempe  in  paradoxis  disserit  e  mente  Stoicorum. 
Et  veri  aliquid  his  subesse  negari  nequit,  ut  Catonem  (de  fin.  3,  22.)  ita  disputantem  facit: 
„rectius  sapiens  appellabitur  rex,  quam  Tarquinius,  qui  nec  se  nec  suos  regere  potuit;  rectius 
magister  populi,  quam  SuUa,  rectius  dives,  quam  Crassus,  qui  nisi  eguisset,  nunquam  Euphratem 
nuUa  belli  causa  transire  voluisset,  recte  etiam  pulcher,  recte  solus  liber,  solus  invictus."  Quis 
neget,  eum,  qui  animi  perturbationibus  obnoxius  est,  durissimam  servitutem  servire,  contra,  qui 
earum  immunis  est,  eum  vere  liberum,  vere  divitem  esse;  sed  sapientem  non  decet,  nimis  gloriari 
sua  virtute,  ipsum  se  efferre  et  jactare,  alios  parvi  habere.  Hinc  in  odium  atque  risum  incurre- 
bant  Stoici,  in  quos  jam  vetus  satirarum  poeta,  Lucilius,  (Schol.  ad  HoraL  epist  1,1',  106)  haec 
jaculatus  est: 

„baec  omnia  habebit; 
Formosus,  dives,  liber,  rex  solu'  vocetur." 

Ridet  eos  more  suo  Horatius  loco  modo  allato,  ita: 

„Ad  summam  sapiens  uno  minor  est  Jove,  dives, 
Liber,  boDoratus,  pulcher,  rex  denique  regum, 
Praecipue  sanus,  nisi  quum  pituita  molesta  est. " 

Loco  illo,  quem  supra  attulimus,  quo  Horatius  Stoicis  vitio  vertit,  quod  omnia  vitia  pa- 
ria  existiment,  (sat.  1,  3,  96.  sq.)  etiam  hanc  iis  tribuit  sententiam,  ipsos  se  ad  omnia  negotia 
aptissimos  judicasse;  se  omnia  optime  facere  posse;  ibi  ita  eos  cavillatur  (v.  124 — 136.): 

„Si  dives,  qui  sapiens  est, 

Et  sutor  bonus  et  solus  formosus  et  est  rex ; 

Cur  optas,  quod  habes"?  (ut  regnum  sibi  permittant  homines) 

,Non  nosti,  quid  pater,  inquit, 

Chrysippus,  dicat;  sapiens  crepidas  sibi  nunquam 

Nec  soleas  fecit;  sutor  tamen  est  sapiens.*'    „„0^09*" 

,Ut,   quamvis  tacet  Hermogenes,  cantor  tamen  atque 

Optimus  est  modulator;  ut  Alfenus  vafer,  omni 

Abjecto  instrumento  artis,  clausaque  tabema, 

Sutor  erat;  sapiens  operis  sic  optimus  omnis 

Est  opifex  solus;  sic  rex."    Vellunt  tibi  barbam 

Lascivi  pueri ;  quos  tu  nisi  fuste  coerces, 

Urgueris  turba  circum  te  stante,  miserque 

Rumperis  et  latras,  magnorum  maxime  regum.* 

Eandem  sententiam  Stoicis  etiam  Diog.  Laert  (7,  122)  atque  Athenaeus  (4,  158.  a.  b.) 
tribuunt,  se  ad  onmia  negotia  aptissimos  esse. 

Ipse  Seneca  saepe  magis,  quam  decet,  in  sapientia  sua  et  aiiimi  magnitudine,  qua  philo- 
sophia  sapientem  exornet,  laudibus  efierenda  gloriatur,  ita  ut  sapientem  supra  onmes  ceteros  mor- 
tales  extoUens  majora  quam  pro  homine  de  sapiente  Stoico  statuere  audeat  et  in  vanam  ostenta- 

tionem  et  magniloquentiam  et  verboram  tumorem  incurrat  Sic  (in  epist  53.  §§.  11.  12.)  ^To- 
tam,  inquit,  huc  (ad  philosophiam)  converte  mentem,  huic  asside,  hanc  cole;  ingens  intervallum 
inter  te  et  ceteros  fiat.  Omnes  mortales  multo  antecedes,  non  multo  te  dii  antecedent  Quid 
inter  te  et  illos  interfutunim  sit,  quaeris?  diutius  erunt  At,  mehercule,  magni  artificis  est 
clausisse  totum  in  exiguo."  Hoc  vero  est,  arrogantem  esse;  haec  vera  impietas  est.  Etiam  apud 
Senecam  videmus  Deorum  verecundiam  ad  nihilum  redactam.  Pergit  ita:  „Tantum  sapienti  sua, 
quantum  Deo  omnis  aetas  patet  Est  aliquid,  quo  sapiens  antecedat  deum;  ille  naturae  suae  bene- 
ficio  non  timet,  suo  sapiens;  ecce  res  magna,  habere  imbecillitatem  hominis,  securitatem  dei." 
Idem  (de  constantia  sapientis,  8,  2.)  ita  disputat:  non  potest  quisquam  aut  nocere  sapienti  aut 
prodesse;  quemadmodum  divina  nec  juvari  desiderant  nec  laedi  possunt  Sapiens  autem  vicinus 
proximusque  Diis  consistit,  excepta  mortalitate  similis  Deo."  Dixit  etiam  alio  loco  Seneca,  in  eo 
hominem  sapientem  Diis  ipsis  superiorem  esse,  quod  hi  cum  adversa  fortuna  conflictari  non  pos- 
sint,  sapiens  possit  atque  ex  hac  contentione  victor  evadere.  Atque  ejusmodi  satis  multa  apud 
Senecam  inveniuntur,  ubi  magnitudinem  sapientis  nimis  inflatis  verbis  extollit,  fragilitatis  et  debili- 
tatis  naturae  humanae  prorsus  oblitus. 

Ad  extremum  de  Stoicorum  moribus  locum  Ciceronis  afferam,  qui  intimam  hujus  mentem 
nobis  ostendit  docetque,  quomodo  de  Stoicis  senserit  (de  orat  3,  18.):  „Stoicos  autem,  quos  mi- 
nime  improbo,  (cum  lepida  simulatione  atque  irrisione  hoc  interjectum  est),  dimitto  tamen,  nec 
eos  iratos  vereor,  quoniam  omnino  irasci  nesciunt;  atque  hanc  iis  habeo  gratiam,  quod  soli  ex 
omnibus  eloquentiam  virtutem  ac  sapientiam  dlxerunt;  sed  ab  hoc,  quem  instruimus,  oratore  valde 
abhorrent  (pauca  immutavi,  ad  rem  nihil  pertinentia);  vel  quod  omnes,  qui  sapientes  non  sint 
servos,  latrones,  hostes,  insanos  esse  dicunt;  neque  tamen  quemquam  esse  sapientem.  Valde  au- 
tem  est  absurdum,  ei  concionem  aut  senatum,  aut  ullum  coetum  hominum  committere,  cui  nemo 
eorum,  qui  adsint,  sanus,  nemo  civis,  nemo  liber  esse  videatur.  Accedit,  quod  orationis  etiam 
genus  habent  fortasse  subtile  et  certe  acutum,  sed  ut  in  oratore  exile,  inusitatum,  abhorrens 
ab  auribus  vulgi,  obscurum,  inane,  jejunum  ac  totum  ejusmodi,  quo  uti  ad  vulgus  nullo  modo 
possit  Alia  enim  et  bona  et  mala  videntur  Stoicis  ac  ceteris  civibus,  vel  potius  gentibus;  alia  vis 
honoris,  ignominiae,  praemii,  supplicii;  vere  an  secus,  nihil  ad  hoc  tempus;  sed  ea  si  sequamur, 
nullam  unquam  rem  dicendo  expedire  possimus."  i 

Apertius  Cicero  loqui  non  potuit  Videmus  igitur  intimi  animi  qus  sensum,  quo  declarat, 
Stoiconim  disclplinam  ab  omni  humanitate  prorsus  abhorrere,  ad  communem  vitam  eam  inutilem 
esse.  Haec  sufficlent  de  moribus  eorum.  Apparet,  eos  plus  sibi  tribuisse,  quam  decet;  nimia  sui 
existimatione  inflatos  nimios  eos  sibi  sumsisse  spiritus  atque  hanc  etiam  ob  causam  in  alios  aspe- 
ros,  inhumanos  fuisse. 

Restat,  ut  de  Catonis  persona  dicamus. 

Cap,  MV,    Cetmira  Caionis. 

Sine  dubio  Cato  homo  probus  atque  fortis  erat  patriae  amans  \irtutisque,  strenuus,  iaborum 
patiens,  ad  pericula  intrepidus,  sed  ut  virtutibus,  sic  etiam  morum  asperitate  ab  usitata  ratione 
prorsus  aliena  homo  plane  singularis  et  plane  talis,  qualem  eum  Cicero  in  nostra  oratione  de- 
scripsit,  perfectus  Stoicus,  ut  eum  Cicero  in  paradoxorum  praefatione  appeUat  Rigida  quaedam 
in  eo  erat  et  dura  virtus,  non  condita  lenitate  neque  ulla  morum  suavitate.  Cato,  quum  alionim 
pravitati  obsistere  veUet,  et  ipse  in  vitium  incidit;   saepe  erat  contumax,  ferox,  suspiciosus,  alio- 

nim  iniquitatfs  aut  pravitatis  nimis  acer  et  acerbus  insectator  ita,  ut  apud  plurimos  offenderet 
atque  in  magnam  invidiam  incurreret.  Fortasse  nimia  ejus  acrimonia  nonnunquam  etiam  nimiis 
vini  haustibus  vehementius  incitabatur;  nam,  quod  sileri  nequit,  vino  nonnunquam  saltem  aequo 
plus  indulgebat.  Hoc  nomine  multi  eum  accusabant,  neque  Cicero  eos  prorsus  refellebat,  sed  alia 
ex  parte  Catonem  excusabat.  Cuidam  id  Catoni  exprobranti,  quod  noctibus  potaret,  id  vero,  re- 
spondit,  praetermittis,  diebus  eum  aleae  se  committere,  id  est,  periculis  in  republica  defendenda 
subeundis  (Plut.  vit.  Cat.  c.  6.).  Quod  Horatius  habet,  „vel  prisci  Catonis  virtutem  saepe  caluisse 
mero,"  (Od.  III,  21,  11.  12.)  sine  dubio  ad  Catonem  Majorem  spectat,  ad  quem  locum  etiam  ro- 
rantia  pocula  Ciceronis  conferri  possunt  (de  senect.  c.  15.).  Neque  Plinius  (ep.  lU,  12.)  atque 
etiam  ne  Seneca  quidem  (de  tranquill.  an.  15,  11.  15.)  Catonem  nostrum  de  nimio  vini  usu  pur- 
gatum  volunt,  sed  ob  ceteram  animi  magnitudinem  atque  integritatem  hoc  ejus  vitium  emolliunt 

Seneca  dicit,  eum  vino  solitum  esse  laxare  animum,  curis  publicis  fatigatum.  Ceterum 
sine  dubio  non  adeo  ille  vino  deditus  erat,  ut  ebriosus  vel  vinolentus  dici  potuerit,  neque  ut  vinum 
virtutis  vires  in  eo  eliserit;  plerumque  vino  intcr  disserendum  cum  philosophis  utebatur;  in  quo 
nonnunquam  fleri  potuit,  ut  laberetur,  ut  ipse  Zeno.  (Diog.  Laert.  7,  26.    Athen.  2,  55.  f.). 

Plutarchus  Catonem  multo  plus  laudat  quam  vituperat;  sed  id  silentio  non  praetermittit, 
eum,  quum  in  amicos  benevolus  esset,  adversus  alios  diflQcilem  atque  durum,  deindc  ad  iram  pro- 
nuni  fuisse,  et  saepius  subito  vehementer  ejus  facibus  excanduisse,  denique  eum  a  plerisque  du- 
rum  atque  intractabilem  habitum  fuisse  et  abruptae  contumaciae.  Vellejus,  paene  omnium  laudator 
et  in  efferendis  hominum  virtutibus  plerumque  nimius,  ita  de  ejus  moribus  exponit  (2,  35.):  „IIIe 
senatus  dies  (quo  de  poena,  qua  in  conjuratos,  Catilinae  socios,  animadvertendum  esset,  dehbera- 
tum  est),  virtutem  Catonis,  jam  multis  in  rebus  conspicuam  atque  praenitentem ,  altissime  illumi- 
navit  Hic  homo  Yirtuti  simillimus,  et  per  omnia  Diis  quam  hominibus  proprior,  qui  nunquam 
recte  fecit,  ut  facere  videretur,  sed  quia  aliter  facere  non  poterat,  cuique  id  solum  visum  est,  ra- 
tionem  habere,  quod  haberet  justitiam,  omnibus  humanis  vitiis  immunis,  semper  fortunam  in  sua 
potestate  habuit." 

Cato  sane  ad  optima  quaeque  tendebat,  sed  talis,  qualem  hic  laudator  eum  facit,  non  fuit, 
non  solum  non  immunis  omnium  humanorum  vitiorum,  sed  magnis  obnoxius,  pertinaciae,  iracun- 
diae,  malevolentiae,  ceterum  hominum,  quibuscum  vivebat,  et  temporis,  quo  aetatem  degebat,  prorsus 
ignarus.  Alta  quaedam  virtutis  species  animo  ejus  obversabatur,  sed  recte  eam  rebus  accommodare 
nesciebat  Cicero  atque  Caesar  rectissime  eum  aestimabant,  ille  laudes  reprehensionibus  tempe- 
rans,  sed  in  scriptis  publice  editis  magis  laudans  quam  vituperans,  hic  adversarium  suum  magis 
vituperans,  sed  tamen  sine  dubio  magni  aestimans,  quum  eum  servatum  vellet  et  mortem  ejus 
doleret  Cicero  saepe  aegre  ferebat,  quod  Cato  ita  in  senatu  vcl  in  concione  populi  diceret  itaque 
se  gereret,  ac  si  in  Platonis  republica  viveret  (Plut  Phoc.  c.  3.);  Caesar  ita  statuebat,  eum  homi- 
nem  fuisse,  quem  natura  aliusmodi  finxisset,  atque  omnes  (alios).  (Fragm.  Caes.  in  Anticatone.) 
Ceterum  hujus  libri  Caesaris  mentione  facta,  cuivis  legenti  ea  cogitatio  nascetur,  maximam  jactu- 
ram  fecisse  temporum  illorum  memoriam  eo,  quod  Caesaris  Anticato  interiit,  in  quo  libro  non 
solum  vitia  Catonis  exposita  erant,  sed  in  quo  sine  dubio  Caesar  etiam  de  sua  agendi  ratione 
accuratius  disseruit ,  ut  se  contra  priscae  reipublicae  defensores  purgaret  Cicero  in  praefatione 
ad  paradoxa  ita  de  eo  judicat:  Cato,  perfectus  Stoicus,  ea  sensit,  quae  non  sane  probantur  in 
vulgus.  Antea  dixerat,  Catonem  solitum  esse  in  senatu  locos  graves  ex  philosophia  tractare,  ab- 
horrentes  ab  usu  forensi  et  publico.    Sed  Cicero,  etsi  ejus  mores  vehementer  a  moribus  Catonis 

discreparent,  (nam  Cicero  humanitati  atque  morum  suavitati  gratiaeque  et  aliorum  voluntati  plus 
dabat,  quam  par  erat,  quum  Cato  his  rebus  nihil  daret;  atque  etiam  amicitia,  qna  Cicero  cum 
Catone  conjungebatur,  non  omni  vicissitudine  et  fluctuatione  carebat)  (Ep.  ad  Attic.  1,  10.  3,  15. 
ad  div.  1,  5.  ad  Q.  fratrem  1,  3.  Plut  Cat.  cp.  40.);  Cicero  igitur  nihilominus  Catonem  diligebat, 
primum,  quod  maximum  erat,  propter  consiliorum  afBnitatem,  quia  Cato  aeque  atque  Cicero  ipse 
a  majoribus  traditam  reipublicae  formam  servare  cupiebat,  eamque  contra  Caesarem  ejusque  factio- 
oem  defendebat,  deinde  quia  omnino  virtutis  amans  erat,  et,  si  summam  rei  spectes,  integerrimis 
moribus,  denique,  quia  philosophiae  studio  sicuti  Gcero  ipse  flagrabat,  etsi  alii  disciplinae  addictus. 
Plurimas  ei  Gcero  laudes  tribuit  in  oratione  pro  Sextio,  cap.  28.,  multisque  aliis  locis,  maximas 
eliam  sine  dubio  in  singulari  illo  de  Catone  libro,  qui  interiit,  qui  laudatio  quaedam  funebris  ejus 
erat,  cui  Caesar  Anticatonem  suum  opposuit 

Ut  hunc  de  Catonis  persona  locum  concludam,  Sallustii  de  eo  sententiam  aflFeram,  quae 
est  in  celebratissima  illa  Catonis  cum  Caesare  comparatione  (bell.  CatU.  cap.  53.  54.):  „Sed  me- 
moria  mea  ingenti  virtute,  diversis  moribus  fiiere  viri  duo,  M.  Cato  et  C.  Caesar;  quos  quoniam 
res  obtulerat,  silentio  praeterire  non  fuit  consilium;  quin  utriusque  naturam  et  mores,  quantum  in- 
genio  possem,  aperirem.  Igitur  his  genus,  aetas,  eloquentia  paene  aequalia  fuere,  magnitudo 
animi  par,  item  gloria;  sed  alia  alii.  Caesar  beneficiis  ac  munificentia  magnus  habebatur,  inte- 
gritate  vitae  Cato.  Ille  mansuetudine  et  misericordia  clarus  factus,  huic  severitas  dignitatem  ad- 
diderat.  Caesar  dando,  sublevando,  ignoscendo,  Cato  nihil  largiundo  gloriam  adeptus  est  In 
altero  miseris  perfugium  erat,  in  altero  malis  pernicies;  illius  facilitas,  hujus  constantia  laudabatur. 
Postremo  Caesar  in  animum  induxerat  laborare,  vigilare,  negotiis  amicorum  intentus,  sua  negle- 
gere;  nihil  denegare,  quod  dono  dignum  esset;  sibi  magnum  imperium,  exercitum,  no>Tim  bellum 
exoptabat,  ubi  virtus  enitescere  posset  At  Catoni  studium  modestiae,  decoris,  sed  maxume  seve- 
ritatis  erat  Non  divitiis  cum  divite,  neque  factione  cum  factioso,  sed  cum  strenuo  virtute,  cum 
modesto  pudore,  cum  innocente  abstinentia  certabat;  esse  quam  videri  bonus  malebat;  ita,  quo 
minus  gloriam  petebat,  eo  magis  sequebatur."  Addo  aliquot  locos  ejus  orationis,  quam  Sallustius 
Catoni  tribuit,  de  poena  conjuratis  irroganda  suam  sententiam  expromenti  (cap.  52.),  quae  certe 
ad  veritatem  expressa  est  In  ea  satis  multa  acerbitatem  eam  declarant,  qua  nobilium  ille  mores 
perstringere  solebat  Vehementer  ibi  in  eorum  luxuriam  atque  avaritiam,  ignaviam  atque  publicae 
salutis  negligentiam  invehitur.  Quum  plurimi  senatorum  Caesaris  sententiam  secuti  mitius  animad- 
vertendum  in  conjuratos  censuissent,  Cato,  ita  eos  alloquitur:  „Vos  ego  adpello,  per  deos  immor- 
tales,  qui  semper  domos,  villas,  signa,  tabulas  vestras  pluris  quam  rempublicam  fecistis,  si  ista,  cu- 
juscunque  modi  sint,  quae  amplexamini,  retinere,  si  voluptatibus  vestris  otium  praebere  voltis, 
expergiscimini  aliquando  et  capessite  rempublicam."  Postea  ita  pergit:  „Saepenumero  multa  verba 
in  hoc  ordine  feci;  saepe  de  luxuria  atque  avaritia  nostrorum  civium  questus  sum,  multosque 
mortales  ea  causa  adversos  habeo;  qui  mihi  atque  animo  meo  nullius  unquam  delicti  gratiam  fecis- 
sem,  haud  facile  alterius  lubidini  malefacta  condonabam."  Deinde:  „hic  mihi  quisquam  mansue- 
tudinem  et  misericordiam  nominat.  Jam  pridem  nos  vera  rerum  vocabula  amisimus,  quia  bona 
aliena  largiri  liberalitas,  malarum  rerum  audacia  fortitudo  vocatur."  Postea  ita  pei^it:  „majoribus 
nostris  multa  fuerunt,  quae  illos  magnos  fecere,  quae  nobis  nulla  sunt:  domi  industria,  foris  ju- 
stum  imperium,  animus  in  consulendo  liber,  neque  delicto  neque  lubidini  obnoxius.  Pro  his  nos 
habemus  luxuriam  atque  avaritiam,  publice  egestatem,  privatim  opulentiam;  laudamus  divitias, 
sequimur  inertiam;  inter  bonos  et  malos  discrimen  nullum;  omnia  virtutis  praemia  ambitio  possi- 


det  Neque  mirum;  ubi  vos  separatim  quisque  consilium  capitis,  ubi  doroi  voluptatibus,  hic  pecu- 
niae  aut  gratiae  servitis,  eo  flt,  ut  impetus  ab  hostibus  ejus  fiat  in  vacuam  rempublicam. 

Yidemus  in  his  animum  Catonis  aequalium  moribus  infensum,  omnia  in  iis  improbantem; 
atque  ipse  fatetur,  se  aliorum  delictis  gratiam  facere  non  solere.  Sed  tamen  hac  ipsa  in  re  Cato 
in  falso  deprehenditur,  neque  prorsus  sibi  constabat  Nam  quum  Murenam  ambitus  accusaret,  ex- 
istimans,  eum  legis  de  ambitu  fines  migrasse,  Silano,  sororis  suae  marito,  quem  idem  fecisse  probe 
sciret,  teste  Plutarcho  (Vita  Cat.  Min.  cap.  21.),  pepercit,  afifinitatis  ratione  habita.  Concinit  hoc 
cum  illo  Ciceronis  de  inconstantia  Catonis  judicio,  quum  ei  objiceret,  eum  in  petendo  magistratu  ho- 
mines  inferioris  ordinis  salutantem,  prensantem,  suis  ipsum  rationibus  non  constare.  Patet  igitur, 
omnia  haec,  quae  de  Catone  attulimus,  cum  Ciceronis  de  eo  judicio  consentire  et  hunc  in  oratione 
nostra  pro  Murena  habita  prorsus  recte  de  Catonis  moribus  disputasse. 

Ceterum  quod  Plutarchus  nobis  tradidit  (Vit  Cat  cap.  21.),  Catonem,  quum  Ciceronem  in 
judicio  ita  de  se  dicentem  audiret  ad  eos,  qui  circa  sedebant,  conversum  dixisse:  quam  ridiculum, 
amici,  consulem  habemus!  si  quaeritur,  quid  de  hoc  ejus  dicto  judicandum  esse  videatur,  facile  re- 
spondebimus,  nihil  aliud  ei  reliquum  fuisse  quam  ut  et  ipse  Gceronis  de  se  judicium  elevaret  Sed 
omnes  rei  peritos  intelligere  necesse  erat  Ciceronem  recte  judicasse. 

Sed  alia  jam  nobis  nascitur  quaestio,  dico  quaestionem  de  fide,  qua  Cicero  in  oratoris  atque 
philosophi  munere  obeundo  dignus  videatur;  quam  disputationem  suscipiens  praemittam,  me  strictim 
tantum  hanc  rem  attingere  posse,  quia  alioquin  futurum  esset,  ut  haec  copiosius  tractata  nos  ab 
altero  proposito  nostro,  id  est  a  constituendo  sapiente  Christiano,  nimis  longe  abducerent 

CaP'  F'.    De  fide,  qua  Cicet^o  in  oratori*  et  philosophi  munere  oheundo  dignu»  videtur. 

Mirum  videri  potest,  quod  Cicero ,  quum  in  oratione  nostra  verissime  et  acutissime  de  Stoico- 
rum  atquc  Catonis  erroribus  disseruerit,  haec  ipse  videtur  improbare  in  iis,  quae  se  in  quarto  de 
finibus  libro,  cap.  21.  ad  Catonem  dicentem  facit:  „non  ego  tecum  jam  ita  jocabor,  ut  iisdem  his 
dc  rebus,  cum  L.  Murenam,  te  accusante,  defenderem;  apud  imperitos  tum  illa  dicta  sunt;  aliquid 
etiam  coronae  datum;  nunc  agendum  subtilius."  Haec  verba  non  ejusmodi  sunt,  ut  demonstrent, 
Ciceronem  sibi  ipsi  non  constitisse.  His  ea  minime  damnavit,  quae  in  illa  oratione  dixerat;  simu- 
latio  potius  in  his  inest  illa,  cujus  amantissimus  erat,  qua  quis  aliter  loquitur,  aliter  revera  sentit 
Pro  humanitate  ea  atque  urbanitate,  qua  in  disputationibus  suis  aut  ipse  saepissime  utitur,  aut  quam 
aliis,  quos  colloquentes  facit,  tribuere  solet  Catoni  aliquid  grati  dicere  voluit  eumque  sibi  quasi  re- 
conciliare.    Jocose  tum  sane  locutus  est  sed  ad  consilium  vincendi  accommodate  atque  etiam  verissime. 

Forsitan  etiam  aliquis  Ciceronem  falsi  arguat  eam  ob  causam,  quod  Murenam  defenderit, 
sane  culpae  non  tam  expertem,  quam  Cicero  eum  fecerit,  quum  judices  tum  eam  unam  ob  causam 
eum  absolverint,  quod  persuasura  habuissent,  fortem  eum  contra  Catilinam  consulem  futurum  esse 
(Freinshem.  ad  Liv.  102.,  88.  Quintil.  VI.,  1.,  35.  Plut  Cat  Min.  c.  21.);  sed  praetermittamus  hoc, 
quia  nihil  certi  de  ea  re  constat.  Sed  alia,  quamquam  minora,  in  hac  oratione  insunt,  in  quibus 
Cicero  a  se  ipse  discrepat.  Contra  Serv.  Sulpicium  extenuat  dignitatem  scientiae  juris  atque  pa- 
rum  gratiae  atque  auctoritatis  ea  parari  dicit  ad  assequendos  honores,  quum  multis  aliis  e  locis  ap- 
pareat,  scientiam  juris  maximae  commendationi  fuisse  et  plurima  huic  studio  proposita  ftiisse  prac- 
mia.  Deinde  in  aestimanda  Catonis  Censorii,  proavi  nostri  Catonis,  persona  Cicero  aperte  a  vero 
aberravit.  Primum  a  se  ipse  dissidet  hac  in  re,  quum  alio  loco  aliam  in  partem  de  eo  loquatur. 
Cap.  28.  dicit,  eum  incubuisse  ad  perniciem  Galbae,  quod  sane  non  est  humanitatis;  cap.  31.  eun- 

dem  facit  comitatis,  facilitatis,  moderationi;,  humanitatis  exemplar  eumque  tanquam  exemi^um  ad 
imitandum  nostro  proponit  Catoni.  Sed  certe  omnia  ea,  quae  hoc  loco  atque  in  libro  de  senectute 
dicit  de  comitate  atque  morum  suavitate,  quae  fuerit  in  Catone  Majore,  ficta  sunt  Aliam  ilhmi 
personam  egisse  constat,  quod  multis  argumentis  evinci  potest,  exempli  causa  ex  ratione  ea,  quam 
secutus  ille  est  adversus  oratores  et  philosophos  Graecos,  qui  tempore  illo  Romam  missi  sunt,  quos 
urbe  expellendos  curavit,  deinde  eo,  quod  incubuit  ad  bellum  contra  Carthaginem  renovandum,  de- 
m'que  ex  innumerabilibus  litibus,  quas  aut  intendit  ipse  aliis,  aut  quas  aUi  in  eum  intendenmt  Multo 
veriorem  esse  Livii  personae  ejus  descriptionem  apparet,  quae  est  in  libr.  39.,  cap.  40.,  ubi,  post- 
quam  summas  laudes  ei  impertiit,  ita  de  eo  judicat:  „simultates  nimio  plures  et  exercuerunt  eum 
et  ipse  exercuit  eas;  nec  facile  dixeris,  utrum  magis  presserit  eum  nobilitas,  an  ille  agitaverit  no- 
bilitatem.  Asperi  procul  dubio  animi  et  linguae  acerbae  et  immodice  Uberae  fuit,  sed  invicti  a  cu- 
piditatibus  animi  et  rigidae  innocentiae,  contemptor  gratiae,  divitiarum.  In  parsimonia,  in  patientia 
laboris,  periculi,  ferrei  prope  corporis  animique;  quem  ne  senectus  quidem,  quae  solvit  omnia,  fre- 
gerit,  qui  sextum  et  octogesimum  annum  agens  causam  dixerit,  ipse  pro  se  oraverit  scripseritque, 
nonagesimo  anno  Serv.  Galbam  ad  popuU  adduxerit  judicium  (cf.  49.,  56.  57.)." 

Denique  admoneo  ejus  acerbitatis,  qua  Scipionem  Africanum  Minorem  insectatus  est  (Liv. 
38.,  54,  49.,  55.  Plut  Cat  Maj.  c.  3.). 

Sed  Ciceronem  saepissime  a  veritate  et  justitiae  regula  in  orationibus  suis  recessisse  multa 
alia  exempla  docent  In  oratione  pro  lege  Manilia  habita  apparet,  eum  nimium  in  modum  virtutem 
et  merita  Pompeji  exaggerasse.  Tantis  ingenii  viribus  Pompejus  non  erat  neque  tantae  ejus  erant 
res  gestae,  quantas  eas  Cicero  facit  £t  nocuit  sane  Cicero  contra  meliorem  Catuli  aliorumque  sen- 
tentiam  reipublicae  eo,  quod  Pompejum  omnibus  modis  extulit  laudibus  suis,  ut  ex  iis,  quae  secuta 
sunt,  apparet  Etiam  Luc.  Flaccum  defendit  Cicero,  repetundarum  manifestum.  Porro  in  causa  Mi- 
lonis,  quum  ejus  defensionem  susciperet,  a  severa  veritatis  lege  aberravit,  et  in  edita  oratione,  si 
accuratius  rem  inspicias,  invenias,  Ciceronem  in  enarratione  facti  consilio  veram  hujus  rationem  im- 
mutasse.  Nam  procul  dubio  Milo  praeter  necessitatem  extremo  ictu  conficiendum  Godium  curavit 
Denique  ingentes  illas  laudes,  quibus  Caesarem  cumulat,  non  dico  in  oratione  Marcelliana,  quae  du- 
bia  est  Ciceronisne  an  alius  sit,  sed  in  orationibus  pro  Dejotaro  atque  Ligario,  patet  simulatas  et 
fictas  esse.  Longe  alia  erat  vera  Ciceronis  animi  sententia,  quod  ex  illis  facile  perspicitur,  quibus 
in  epistolis  suis,  in  Tusculanis  denique  in  libris  de  officiis  in  Caesarem  mortuum  invehitur.  Sed  in 
omnibus  his,  quae  memoravi,  Cicero  temporibus  inserviit  Pompejum  extulit  laudibus,  quia  hunc 
sibi  amiciun  esse  ipsius  vehementer  intererat;  nam  ejus  auxilio  adjutus  altius  eniti  voluit;  Flaccum 
et  Milonem  defendit,  quia  hi  pro  senatu  stabant  contra  Caesarem  atque  Pompejuro,  fatali  illa  socie- 
tate  jam  inter  se  junctos.  Denique  Caesari  blanditus  est,  ut  victori  jam  se  submittere  videretur  et 
ipse,  si  fieri  posset,  posthac  tutus  aetatem  degeret  Postea  a  Caesare  Octaviano  decipi  se  passus 
est  et  dignitatem  ejus  orationibus  in  senatu  habitis  firmavit;  denique  sane  contra  Antonium  se  for- 
tem  praebuit,  sed  sero.  Jam  sustinere  non  potuit  labantem  pristinam  reipublicae  formam.  Maxima 
erat  eloquentia  Gceronis,  sed  fati  quadam  necessitate  summa  omnium  eorum  consiliorum,  quae  hu- 
jus  eloquentiae  viribus  perficere  voluit,  irrita  cecidit;  haec  eloquentia  saepe  victrix  non  viribus  qui- 
dem  defecit  sed  majori  vi  contra  tendente  effectu  destituta  est 

Discrepantia  ea,  qua  Cicero  in  philosophandi  ratione  secum  ipse  pugnat  maxune  in  iis  cer- 
nitur,  quae  variis  vitae  suae  temporibus  variisque  in  Ubris  de  animi  motibus  atque  de  bonis  externis 
aestimandis  statuit    Aliis  igitur  vitae  suae  temporibus  alias  in  philosophia  Cicero  secutus  est  ratio- 

nes.  Juvenis  discendi  studio  ductus,  ut  ingenium  suum  bonis  artibns  aleret  maYimeque  ut  iis  doc- 
trinae  copiis  animum  suum  instrueret,  quibus  oratori  opus  est  ad  summam  adipiscendam  perfectio- 
nem,  ad  philosophiam  Graecam  se  contulit  omnibusque  ejus  disciplinis  cognoscendis  diligentissime 
6peram  dedit.  Tum  arripuit,  quidquid  unquam  Graeci  philosophi  docuerant.  Nam  omnium  horum 
Homina  et  sententias  tenet,  sed  maxime  ad  ea  attendit  animum,  quae  oratori  formando  inservirent, 
eaque  ad  usum  suum  elegit  Quum  igitur  Socratem  atque  Platonem  in  deliciis  haberet,  tamen  ma- 
ximam  Academicis  operam  dedR,  quia  hi  disserendi  arti  plurimura  tribuebant  Hic  primus  foni 
erat  scientiae  ejus,  quam  in  philosophids  sibi  comparavit,  et  hoc  juvenili  animi  ardore  et  studio  in- 
citatus  aptum  se  effecit  ad  praestantissima  eloquentiae  opera  exhibenda.  Haec  ex  ingenio  philoso- 
phia  exculto  atque  e  summo  dicendi  arti  consecrato  araore  emanaverunt  Postea,  quum  tempora 
acerbiora  ei  fierent  per  fixum  causarum  eventuumque  nexum  atque  eloquentiae  jam  neque  ia  ju- 
diciis,  neque  in  populi  concionibus,  nequfe  denique  in  senatu  locus  esset,  senex  animi  recreandi  cau- 
sa  ad  ea  studia  se  retulit,  quibus  juvenis  animum  auxerat  Tum  hanc  doctrinae,  quam  sibi  juveafli 
dssiduitate  comparaverat,  copiam  nHiItis  editis  libris  effudit  Nam  etiam  eo  anirai  impetu  ferebatur, 
ut,  quae  ipsum  agitarent,  comnmnis  faceret  juris  omnibusque  impertu-e  vdlet  Haec  ejus  erat  na- 
tura.  Cicero  orator  virili  aetate  sanam  in  omnibus  rebus  secutus  est  rationem  sed  ita,  ut  tempo- 
ribus  se  accommodaret  omniaque  studia  sua  ad  certa  quaedam  in  vita  publica  perficienda  consiUa 
dirigeret.  £x  literarum  studio  in  ipsam  vitam  translatus  nullo  captus  praejudicio  unam  rerum  ra- 
tionem  secutus  est  Tali  «ensu  commotus  Stoicos  et  Catonem  in  oratione  nostra  vituperavit,  atque 
omnino  Stoicorum  rationem  etiam  eam  ob  causam  procul  a  se  habuit,  quia  eam  oratori  minirae 
aptam  esse  judicabat.  Postea  severitate  teraporura  admonitus  mitius  de  iliis  sentire  coepit  eosque  sa- 
tis  honorifice  tractat  in  libris,  quos  de  finibus  bonorum  et  malorura  scripsit  neque  taraen  iis  assen- 
sus  est;  Acaderaiae  potius  atque  Peripateticae  disciplinae  mansit  sectator.  Saepissime  igitur,  ut  in 
quaestionibus  Academicis  atque  in  praefatione  libris  de  natura  Deorum  praemissa  eam  ui^et  sen- 
tentiam,  qua  dubitandum  essc  in  omnibus  rebus  et  cohibendam  assensionem  praecipitur,  deinde 
oranibus  veris  opinionibus  hominura  aliquid  falsi  atque  oranibus  falsis  aliquid  veri  adraixtura  esse. 
Denique  quum  terapora  vel  magis  ingravescerent  et  pristina  respublica  in  extremura  discrimen  ad- 
ductum  esset  ut  solatium  in  afflicto  reipublicae  statu  inveniret  desperatione  quadara  coramunis  salu- 
tis  ductus  jam  toto  animo  amplexus  est  Stoicam  doctrinam  atque  absolutus  factus  est  Catonis  ad- 
mirator.  Hanc  in  partem  ea  scripsit,  quae  in  paradoxis  atque  in  Tusculanis  e  mente  Stoicorum  dis- 
putata  sunt,  plane  oblitus  pristinae  illius  aequabilitatis,  qua  alienus  ab  omni  sectarum  studio  veri- 
tati  ipsi  aequum  jus  tribuerat. 

Primum  igitur  Academicos  atque  Peripateticos  etiara  in  iis  secutus  est,  quae  ad  conraio- 
tiones  animi  pertinent.  Tura  ducibus  his  necessarias  eas  duxit  atquc  utiles.  In  quaestionibus  Aca- 
demicis  prioribus  (cap.  43.  44.)  quaerit:  „nunquamne  sapientis  animus  nec  cuplditate  moveatur 
nec  laetitia  efferatur?  nunquamne  timebit,  nunquam  dolebit?  nec,  si  patria  deleatur,  doleat? 
Satis  durum,  sed  Zenoni  id  necessarium  videtur.  Quaero,  quando  ista  fuerint  ab  Acaderaia  de- 
creta,  ut  animum  sapientis  commoveri  et  conturbari  negarent?  mediocritates  illi  probabant  ct  in 
omni  perturbatione  naturalem  volebant  csse  quendara  raodum.  Utiliter  illi  a  natura  animis  nostris 
dicebant  permoliones  istas  datas,  metum  cavendi  causa,  misericordiara  aegritudineraque  cleraentiae; 
ipsam  iracundiam  fortitudinis  quasi  cotem  esse  dicebant"  Alio  loco  haec  addit:  „Quum  perturba- 
tionem  animi  non  omnino  ex  hominc  tollerent,  eara  taraen  contraxerunt  atque  in  angustum  dedu- 
xerunt"    (2,  10.)    Contra   in  Tusculanis  omncm  coramotionera  animi  Cicero  sapienti  praecludit,. 


atque  acerrime  eontra  di^tat  Nempe  Id  eo  factom  est,  quod  iHo  tempore,  qvo  haec  smpsit, 
plurimls  malis  circumAigus  MMnotam  quandam  aequabilitatem  animi  eomparari  slbi  seque  contra 
onmes  ingruentes  calamitates  praemunire  studuit 

Quod  ad  extema  bona  «tliiiet,  in  quinto  Tusculananim  libro  nlhil  prorsus  iis  trftuit,  atque 
pertlBaciter  pugnat,  ea  nuUam  vim  hi4»ere,  neque,  quum  adsint,  ad  vitara  sapientis  beatam,  ne- 
q«e,  quum  desint,  ad  vitam  ejus  mleeram  efficiendam;  antea  tamen  non  adeo  ea  contempsenit 
bi  libris  de  finibus  primum  vamim  ridet  Stoicorum  in  veii)is  lusum,  quum  bona  extenia  aperte 
bona  dicere  nollnt,  sed  tamen  coacti  sint,  simile  aliquid  de  iis  praedicare,  ut  producta  sive  prae- 
cipua  quaedam  ea  dicant;  d«n4e  dicit,  eos  errare,  qm  omnia  extema  prorsus  contemnant,  quasi 
sapiens  prorsus  expers  sit  oorporis  et  totus  ex  mente  constet,  (4,  12.  14.);  corporis  naturam  SMe 
ewe  respiciendam  (4,  6 — 15.  20.  25.  26.  Acad.  prior.  c.  55.);  eos,  qui  nihll  tribuant  externis  bo- 
nis  eaque  ad  nullara  rem  utilia  existiment,  similes  esse  eorum,  qm  aedificio  fundamentum  subdu- 
cere  velint  (de  fin.  4,  15.).  Yenit  igitur  denique  Cicero  ad  hanc  conclusionem,  toto  genere  distare 
Stoicum  atque  Academiae  sapientem  (Acad.  prior.  43.);  ipsum  vero  patet  hujus  secpii  rationem. 

Clioero  igitur  non  unus  idemque  sed  varius  fuit  m  philosophia,  neque  novam  aut  {M^c^riam 
sibl  neque  p4enam  aiiquam  atque  absolutam  disciplinam  condidit,  neque  ipse,  quanquam  plurima 
pidcherrima  habet,  ad  plenam  atque  in  ipsa  vita  probatam  sapientiam  atque  sui  sibi  consciam  con- 
stantiam  pervenit.  Primo  nimis  lenis  atque  placidus  plus  quam  par  erat,  suae  aetatis  moribus 
cessit,  deinde,  senili  aetate,  fines  severitatis  €jus,  q\iam  veritas  probat,  -egressus  est  Dux  igitur 
perfectus  atque  absolutus  in  omnibusque  oertus  esse  nobis  non  potest,  quippe  qul  sibi  ipse  mb 
coBstiterit;  sed  sane  in  eo  fide  dignus  est,  ubi  aliorum  ad  philosophiam  pwtinentes  s^tentias  xe- 
fert;  has  ea,  qua  par  est,  fide  ex^N^essit,  Idquie  ei  vel  asperrimus  rerum  aestimator  concedet,  eum 
de  popularibus  suis  optime  m^uisse  eo,  quod  philosophiam  Graecam  elegantissimo  orationis  Lati- 
nae  ornatu  vestivisse  aditumque  ad  eam  illis  aperuisse,  et  quum  phirima  etiam  egr^e  disputarit, 
merito  summus  inter  Romanos  sapientiae  doclor  fuisse  cmsendus  est 

Sed  ne  finem  habeat  disputatio  nostra  in  contemi^ndo  sapiente,  qui  non  verus  et  {denus 
atque  absolutus  sapiens  sit,  libet  adjicere  quaedam  de  vera  absoluti  sapientis  specie,  qualem  eam 
nostra  aetas  efBnxit,  quo  loco  tantum  praefabor,  me  non  gloriolam  quandam  mihi  quaer^v  vo- 
luisse,  sapientis  Ghristiani  speciera  adumbrando,  sed  id  roe  ad  ea,  quae  sequuntur,  scribenda  im- 
pulisse  studium,  ne,  quum  destruerem  partem  saltem  antiquae  sapientiae,  hunc  locum  vacuum 
rellnquerem  nullo  aUo  sapientis  exemplo  constituto,  deinde,  ut  pro  mea  virili  parte  ab  iis,  qui 
antlquitatis  studio  dediti  sunt,  eam  removerem  accusationem,  eos  prae  nimio  ejus  amore  hanc  re- 
cen^rem  animorum  oulturam  aut  mm  satis  nosse,  aut  non  agnoscere  et  parvi  habere. 

Cap'  VM.    De  mpiente  ChrigtioMO. 

Quis  non,  inspiciens  egregia  eruditionis  Graecae  documenta,  ingentia  ingenil  populo  huic 
a  natura  ingenerati  molimina  admiretur,  quae  humanae  menti  viam  ad  altiorem  intelligentlam 
atque  virtutem,  quae  conjunctae  inter  se  sapientiam  efficiunt,  munire  conabantur;  ^ed  quis  non 
idem  eventum  hujus  studii  ponderans  fateatur,  eos  Infra  fines  necessario  assequendos  in  cognitioius 
morumque  cultura  substitisse?  Quod  non  per  calumniam  in  eorum  contumeliam  dictum  accipiator; 
sed  patet,  certos  unicuique  aetatl  atque  genti  a  providentia  divina  designatos  esse  fines,  ad  quos 
usque  in  cogitandi,  sentiendi,  agendi  perfectione  peneniat,  atque  eam  esse  generi  humano  defini- 
tam  fortunam,  ut  pedetentim  et  per  gradus  quosdam  ad  extremos  pro^ediatur  perfecUonis  fioes. 

Intelligentia  hominum  commum'sque  vitae  eorum  ratio  ita  inter  se  nexae  sunt,  ut  altera  ex  altera 
pendeat.  Communis  Graecorum  vita  etiam  optimis  Graeciae  temporibus  longe  aberat  ab  eo  morum 
statu,  unde  plena  atque  absoluta  in  intelligendo  atque  senUendo  ideoque  etiam  in  agendo  existere 
potuerit  sapientia.  Nam  quum  ignorarent  veteres  Graeci  communem  omnium  libertatem,  partem 
hominum  in  servitutis  conditione  detinentes,  unde  sane  maxima  pestis  in  communem  eorum  vitam 
redundavit;  quum  etiam  sanctitatem  vitae  conjugialis  atque  domesticae  et  conjunctam  cum  ea  ma- 
jorem  morum  castitatem  ignorarent;  his  de  causis  levitas  illa  in  recte  aestimando  utriusque  sexus 
convictu  orta  est,  qua  emanantia  ex  hac  levitate  peccata  parvi  habebantur;  immo  processum  est 
usque  ad  libidinosum  puerorum  amorem,  qui  ex  communi  sensu  non  in  dedecore  ponebatur.  Deni- 
que  etiam  illi  sensuum  titillationi ,  quae  ex  vini  potu  nascitur,  aequo  plus  connivebant  veteres 
Graeci,  hilaritatem  eam  atque  remissionem  vocantes.  £t  ne  philosophi  quidem  horum  peccatorum 
immunes  erant,  id  quod  ex  plurimis  veterum  scriptorum  locis  evinci  potest,  quorum  nonnullo» 
afferre  satis  habeo,  ne  in  hac  aliquantulum  odiosa  re  longior  sim,  quam  necesse  est.  Diog. 
Laert  3,  29.  5,  1—3.  7,  13.  26.  36.  Athenaeus  2,  55,  f.  5,  61.  7,  279.  b.  c.  13,  563.  e.  13,  603,  e. 
Convivia  Platonis  atque  Xenophontis.  Cic.  Tusc.  2,  4.  4,  33.  34  Corn.  Nep.  Alcib.  c.  5.  — 
Quum  igitur  peccata  ejusmodi  communi  opinione  non  damnarentur,  quum  communis  sensus  non 
ad  altiorem  nobilitatem  tenderet,  ipsi  illi  philosophi  talibus  illecebris  irretiti,  quantumvis  altius  eniti 
vellent,  in  inferiori  perfectionis  gradu  substiterunt. 

Deinde  id  plurimum  ofTecit  antiquis  philosophis,  quod  sanctiori  religione  niti  iis  non  licuit, 
quodque  non  talis  amor  Dei  animis  eorum  infixus  erat,  qualem  in  nobis,  (nos  hic  dico  recentio- 
rem  aetatem,  Christi  doctrina,  literis,  ratione  magis  excultam),  qualem  igitur  m  nobis  Christus  ac- 
cendit,  quo  Dei  amore  omnia  animi  sensa  cogitataque  purgantur,  altiora  fiunt,  qualem  etiam  accu- 
ratior  nobis  jam  dat  naturae  rationisque,  in  omnibus  rebus  eflGcacis,  physica  atque  logica  cognitio, 
ad  summam  Dei  non  solum  admirationem ,  venim  etiam  caritatem  ducens.  Qarior  autem  Dei  co- 
gnitio  necessario  teneriorem  ejus  amorem,  tenerior  ejus  amor  necessario  sublimiorem  ofGcii  vere- 
cundiam,  sublimior  denique  ofGcii  verecundia  firmiorem  in  virtute  constantiam  necessario  gignit 

Sic  alia  jam  facta  est  vitae  nostrae  ratio  atque  severior  ejus  disciplina,  et  jam  non  angustis 
Graeciae  aut  Latii  finibus  inclusa,  sed  per  majorem  Europae  partem,  per  amplas  Americae  regiones 
difiusa,  et  prima  hujus  in  melius  factae  mutationis  origo  sane,  id  quod  contra  naturalistas  monen- 
dum  est,  a  Christo,  divino  disciplinae  nostrae  moralis  auctore  atque  conditore  repetenda  est  Ple- 
nam  hic  atque  consummatam  ab  homine,  quem  Dei  possessionem  assentiente  ratione  esse  declarat, 
virtutem,  sanctitatem  postulat;  in  mediocritate  quadam  perfectionis  non  subsistit;  impellit  atque 
urget,  ut,  quantum  pro  virium  modo  possimus,  progrediamur  idque  pro  intimo  illo,  quo  smnma 
omnium  legum  continetur,  erga  Deum,  erga  nos  ipsos,  erga  alios  amore.  Societatem  hominum  ex 
hac  lege  constitutam  vocat  coeleste  regnum,  ad  quod  ante  omnia  nobis  enitendum  sit,  ut  ejus  eva- 
damus  consortes.  Hunc  finem  nobis  appetendum  esse  docet  per  veram  nostri  ipsorum  cognitionem, 
ita  ut  non  vana  opinione  et  nimia  nostri  existimatione  nobismet  ipsis  placeamus,  sed  tum  demum, 
ubi  senserimus,  nomina  nostra  in  coelestium  tabulis  inscripta  esse,  quae  ipsius  formula  est  ex  ilfius 
aetaUs  mente  dicta.  Deinde  intimam  cum  ipso  communionem  postulat,  ut  ab  ipso,  summo  onmium 
maiistro  atque  duce,  atque  ex  ipsius  doctrina  et  exemplo  summam  regulam  sentiendi  atque  agemfi 
repetamus,  itaque  semper  in  recta  via  atqu^  raUone  contineamur.  Nam  in  Christo  ipsa  nobis  de- 
^ipta  est  ratio  e  Deo  nata,  quae  eadem  praestantior  pars  est  mentis  humanae.  Est  igitur  Chri- 
stus  homo  naturae  humanae  prototypum,  quod  psychologice  cognitum  habere  vel  maxime  ad  veram 

religioiiein  spectat  Ulaiii  vero  intimam  cum  ipso  communionem  non  temere  negligendam  aut  pror- 
sus  abjidendam  esse,  idem  praedpit  Cbristus;  nam  alioquin  fiiturum  esse,  ut  sicuti  palmes  t  cor- 
pore  vitis  avulsa  arescit,  sic  sublimior  animi  vita  in  nobis  succo  carens  areseat,  extinguatur.  De- 
nique  idm  docet  Ghristus,  in  hae  cum  ipso  communione  onmem  positam  esse  beatam  vitam,  quam 
ipse  suis  inspiret,  et  ad  quam  onmes  bomines  destinati  sint.  Fundamenta  haec  notissima  ^us 
doctrinae,  quam  Christus  docuit,  attulisse  satis  habeo,  ut  inde  longius  progrediar  ad  expUcandam 
eam  sapientiae  formam,  quae  nunc  jam  optimorum  hominum  mentibus  obversatur. 

£a,  quae  Christus  ^docuit,  fecit,  passus  est  pro  salute  generis  humani,  (nam  pati  etiam 
humanum  est),  homines  divino  ejus  spiritu  afHati,  ad  altiorem  sapientiam  em*tentes  atque  hujus 
ipsius  latius  propagandae  studiosi,  veri  Christi  sectatores,  operam  dedenint,  ut  pro  uniuscujusque 
aetatis  atque  gentis  ratione  aequalibus  popularibusque  suis  explicarent  infunderentque  eorum  ani- 
mis.  Qua  in  re  plurimi  habenda  sunt  theologorum  atque  constitutorum  in  ecclesia  Christiana 
doctorum  merita. 

Accesserunt  hac  nostra  aetate  ea  ad  intelligentiae  atque  virtutis  perfectionem  spectantia  in- 
dtamentaj  quae  homo  ex  contemplanda  rerum  universitate  suaque  ipsius  natura,  ratione  ingene- 
rata  duce,  haurire  potest,  in  quibus  inveniendis  ingeniosissimonun  hominum  elaboravit  industria. 
^e  intellectum  jam  est,  naturam  ipsam,  quae  est  complexio  virium  e  Deo  emanantium,  atque  ra- 
tionm  severissimas  morum  I^es  praescribo^;  sanitatem  mentis  atque  corporis  ex  morum  integri- 
tate  pendere,  qua  sublata  pulcherrima  illa  atque  divina  sapientia  condita  animi  corporisque  humani 
conformatio  perturbetur  aut  plane  destruatur;  quod  jam  unusquisque  bene  institutus  homo  tenet 
Ita  nata  sensim  sensimque  et  exculta  est  communis  quaedam  persuasio  atque  rerum  aestimatio  et 
pervenit  ad  maturitatem  quandam  cogitandi  et  recte  sentiendi,  quae  communis  persuasio  moribus 
jam  eas  vivendi  leges  praescribit,  (piibuscum  concinit  vera  humana  sapientia.  Sapiens  igitur  jam  erit  is, 
qui  ad  hanc  nostra  aetate  ortam,  sanctam  atque  omni  ex  numero  perfectam,  disciplinam  revera  in 
sentiendo  atque  in  agendo  se  accommodabit,  isque  vocabitur  Christianus,  quia  nititur  in  funda- 
mento,  quod  Christus  jecit  Talis  igitur  sapientis  species  supplebit  non  solum  imperfectam  illam, 
quam  etiam  ipsius  Ciceronis  autoritate  ducti  rejecimus,  Stoicam  sapientiam,  sed  omnem  omnino 
antiquitatis  sapientianL 

Sed  quum  tantum  tribuendum  sit  recentiori  disciplinae,  existimare  aliquis  possit,  jam  non 
opus  esse  antiquitatis  Graecae  atque  Romanae  studiis,    qui  error  paucis  refutandus  videtur. 

Antiquitatis  studia  necessario  in  numero  earum  disciplinarum  ponuntur,  quibus  plena  eru- 
ditio  perficitur.  Jam  primum  apparet,  omnium  omnino  priorum  aetatum  cognitione  opus  esse  ad 
plenam  efifieiendam  ipsius  naturae  humanae  cognitionem.  Vehementer  ad  id  interest  etiam  inferio- 
res  ejus  animorum  culturae  gradus  cognoscere,  quos  am'mus  humanus  emoisus  est,  aHtequam  ad 
eum,  in  quo  nunc  constitit,  gradum  ejus  pervenit.  Maxime  vero  etiam  sapientis  interesse  debebit 
illam  etiam  humanitatem,  quae  juvenilem  quasi  generis  humani  aetatem  constituit  et  ad  qnam  ve- 
tcres  suismet  viribus  enitentes  pervenerunt,  cognitam  habere,  quia  ex  hac  vel  maxime  intelKgi  po- 
test  qnid  efiicere  possit  animus,  et  quia  haec  nostra  ingeniorum  cultura,  quae  virilis  quasi  maturi- 
tatis  formam  exprimit  maxima  ex  parte  ex  illa  ipsa  Graecorum  atque  Romanorum  hnmanitate  nata 
est  ex  eaque  pendet  Haec  etiam  causa  est  cur  recentioris  aetatis  studia  nullo  modo  a  fonte  suo 
divelli  possint  nisi  multo  d^unno  suo.    Pie  igitur  etiam  in  posterum  colenda  erunt  haec  prima  omaiiim 

artiiun  semina.  Accedit,  quod  ea,  quae  proprie  dicitur,  rerum  scientia  atque  ipsa  sapientia  non 
universam  explet  generis  humani  naturam.  Multae  etiam  aliae  sunt  literae  atque  artes,  quae  ma- 
gnam  vim  habent  ad  universam  vitam  humanam  conformandam,  quarum  artium  ipsi  fontes  in  ve- 
terum  operibus  inveniuntur.  Sic  exempli  causa  patet,  poesis  antiquae  formara  penitus  cognitam  et 
perspectam  habere  necesse  esse  eum,  qui  paulo  accuratiorem  universae  artis  poelicae  cognitionem 
comparare  sibi  volet    Idem  judicandum  est  de  ceteris  artibus. 

Sed  ut  jam  rcvertor  ad  sapientem  illum,  quem  opponere  institui  Stoico  sapienti,  duas  in 
partes  de  eo  disseram,  primum  de  recta  ejus  aestimatione  sui,  deinde  de  recta  ejus  cum  aliis 
agendi  ratione. 

Primum  statuo,  id  quod  Stoici  negavcrunt,  poenitere  sapientem  non  solum  posse  sed  etiam 
debere.  Hoc  etiam  doctrina  Christiana  initium  facit  omnis  mehoris  vitae.  Animum  ad  nostram 
ipsorum  naturam  attendentes  duplicem  hanc  esse,  alteram  divinam,  alteram  terrestrem,  inveniemus, 
una  ex  parte  rerum  optimarum  capacem,  altera  ex  parte  ad  peccandum  proclivem.  Inde  sapiens 
noster  intelligit,  se  nunquam  pericuH  peccandi  expertem  esse;  itaque  primum  id  concedet,  fieri 
posse,  ut  peccet,  et  tum,  quum  peccaverit,  poenitere  et  ipsum  necesse  fore.  NuUo  modo  igitur 
damnabit  illud  ipsum  poeniterc.  Accedit,  quod  unusquisque,  etiam  sapientissimus,  concedit,  abso- 
hitam  perfectionem  naturae  humanae  negatam  esse;  idem  probe  inteUigit,  semper  quasdam  alternas 
niajoris  vel  minoris  perfectionis  atque  constantiae  in  vita  sua  fore  vices;  se  igitur  nunquam  poeni- 
tendi  necessitate  prorsus  exeptum  fore,  semperque  memor  erit  illius  vocis:  qui  stabit,  videat,  ne 
labatur.  Sed  quum  in  minoribus  tantum  labi  poterit  sapiens,  (alioquin  sapiens  non  esset),  nun- 
quam  in  eo  erit  tam  acerbus  ille  poenitendi  sensus,  qui  animum  excruciet,  sed  mollior  in  eo  erit 
sui  castigatio,  quae  adeo  laetitiam  ex  superato  malo  emorescentem  gignit. 

Aliud,  in  quo  sapicns  Christianus  differt  a  Stoico,  et  ipsum  quidem  ortum  e  contemplatione 
infirmitatis,  quae   naturae  humanae  insita  est,  modcstia  est  animi,  qua  non  nimium  sibi  tribuit, 
neque  nimios  sibi  spiritus  sumit,  sed  sui  aestimationem  intra  debitos  fines  continet.    Stoici  dice- 
hant,   se  omni   animi   commotione  vacare;  neque  iram  neque  misericordiam  in  se  cadere,  neque 
iillum   dolorem;    deinde   externis   bonis  nullam  prorsus  vim  ad  beatam  vitam  tribuere  sapientem, 
sed  prorsus  ea  contemnere.    Modestius   de  natura  humana  sentit  noster  sapiens  atque  adeo  conce- 
tiit,  etiam  in  se  cadcre  commotiones  animi,  irasci  se  posse,  misericordia  se  moveri,  dolorem  se 
non  prorsus  recusare,  sed  aliquam  in  se  vim  ei  concedere,  deinde  etiam  externis  bonis,  quamvis 
certis  finibus  cireumscriptam ,  tamcn  satis  magnam  vim  tribuendam  esse  ad  felicitatem  humanam. 
.\on  igitur  se  efferet  supra  naturales  conditionis  humanae  fines,  neque  trucem  fortunae  opponet 
<;ontumaciam,   qua  ipsa  contumacia  mala  potius  augeri  quam  removeri  aut  mitigari  solent  et  vel 
major  fortunae  acerbitas  provocatur.    Primum  ne  Christus  quidem  neque  verbis  neque  exemplo  suo 
docuit ,  animum  omnibuB  commotionibus  praecludendum  esse.    Ipse  fuit  summa  misericordia ;  onmium 
miserorum  eum  miseruit  eosque  benevole  invitavit,  ut  ab  ipso  auxilium  peterent.    Commotus  etiam 
urbis  Hierosolyraorum  fortuna  ei  illacrimavit;  atque  ira  adeo  excitabatur,  nempe  in  eos,  qui  divinis 
«:onsiliis  pertinaciter  adversabantur  nullam  aliam  ob  causam  nisi  ut  externa  quaedam  commoda  de- 
fenderent   In  hos  igitur  excanduit  sublimi  atque  sanctissima  ira.    Denique  Christus,  dummodo  recte 
intelligatur,  nunquam  docuit,  externa  bona  omnino  contemnenda  esse.    Quae  huc  trahi  possunt» 
longe  aliam  interpretationem  postulant;    contra  plurima  in  ejus  dictis  inveniuntur,    quibus  exter- 
nis  bonis  plurimum  tribuitur;  de  quo  postea  videbimus.    Sed  etiam  in  ipsam  rerum  naturam  ia- 

quiramus,  ut  Stoiconim  arrogantiam  atque  indolentiam,  quam  Cicero  vocat,  refiitemus.  Jam  ei 
perpetua  omnium  rerum  mutatione,  tpia  omnia  in  perpetuo  motu  sunt,  parum  credibile  est,  fieri 
posse,  ut  uUius  hominis  animus  omnis  commotionis  expers  sit  Ipse  Socrates  (apud  Platonem  in 
Phaedone)  dicit,  sane  mirabilem  esse  rerum  naturam,  quod  voluptatis  atque  doloris  sensus  al- 
temando  alter  post  altenim  se  excipiant.  Fictus  igitur  est  ille  vultus  semper  idem,  qui  Socrati 
affingitur;  neque  Zeno  semper  immoto  erat  animo;  nam  ad  iram  fuit  propensissiraus.  Plenam 
animi  indolentiam  nemo  unquam  homo  habuit;  et  veritatis  amantissimus  quisque  apertissime  fate- 
bitur,  plurimas  se  animi  sui  conversiones  ex  laetitia  in  aegritudinem  sive  dolorem  atque  ex  aegri- 
tudine  in  laetitiam  passum  esse  et  pati.  Semper  idem  esse  non  potest  animi  nostri  status;  atque 
quamvis  pertinaciter  quis  rationi  hanc  vindicare  vim  velit,  ut  omnem  animi  commotionem  procul 
habere  possit  et  debeat,  natura  vincet. 

Perpetua  hilaritas  vel  etiam  perpetua  animi  tranquillitas  cogitari  non  potest.  Etiam  hae 
denique  in  contrarium  sui  vertunt.  Summum,  quod  statuere  poterimus,  id  erit,  ut  praecipiamus, 
moderandas  esse  atque  intra  rationis  fines  coercendas  animi  commotiones. 

Ferreus  esset  is,  qui  omnium  animi  commotionum  prorsus  immunis  esset  Contra  clamat 
atque  pugnat  natura.  Stoici  procul  eas  habere  volunt,  scilicet  ne  doleant.  Idem  igitur  statuunt, 
quod  Epicurei,  quibus  bellum  indicunt;  nam  etiam  hi  dolorem  admittere  nolunt  >^on  vis  dolere, 
Stoice?  Deum  igitur  vis  aequiparare.  Praeter  hunc  nemo  doloris  expers  esse  potest  At  quo 
magis  aspemaberis  dolorem,  eo  magis  ei  succumbes.  Hebes  illa  animi  duritia  frangetur  denique  et 
aegrimoniae  locum  faciet;  atque  is,  qui  nullum  in  se  suscipere  \iilt  dolorem,  etiam  veram  laetitiam 
ignorabit  Deinde  revera  sunt  etiam  justissimae  causae,  ut  doleamus.  Dolendum  unicuique  est  ex 
infirmitate  suae  ipsius  atque  universae  humanae  naturae;  saepissime  dolendum  est  ex  plurimis  illis 
malis,  quae  inde  nascuntur,  quod  ex  rerum  natura  animi  nostri  cum  corpore  conjuncti  sunt  ideoque  na- 
turae  legibus  adstricti;  dolebimus  ex  plurimis  malis,  quibus  totae  saepe  gentes  premuntur.  Recte 
igitur  Cicero  interrogat  Sloicum  (cf.  pag.  10.  22.):  nunquamne  dolebis?  etiam  ne  ex  patriae  quidem 
interitu  ?  Maxime  vero  dolebimus  ex  nostris  aliorumque  malis  moralibus.  Minime  profecto  is 
laudandus  esset,  qui  nihil  ad  se  pertinere  censeret  statum  moralem  generis  humani.  Inde  nasci 
necesse  est  misericordiam,  quae  optimum  quemque  maxime  percellet  Simili  ex  fonte  justa  ira 
nascitur,  ex  pertinaci  aliomm  malitia.  Fieri  non  poterit,  quin  homo  bonus  hominum  errores,  de- 
licta,  flagitia,  nefanda  facinora,  conspiciens  non  indignetur,  non  irascatur;  de  quo  paulo  post  co- 
piosius  agemus. 

Denique  sapiens  noster  non  nimis  superbiet  in  externis  bonis  prorsus  contemnendis ,  qua 
in  re  plurimum  se  jactare  solebant  Stoici,  sed  gloriosis  magis  verbis  quam  factis,  magis,  ut  vide- 
tur,  simulate  quam  vere.  Ipse  Zeno  hac  in  re  fallax  inventus  est  Nam  quum  Antigonus  Gonatas, 
rex  Macedoniae,  a  qifo  amplissima  dona  accipere  ille  non  dubitavit,  falso  detrimenti  bonis  ejus 
illati  nuncio  constantiam  ejus  tentaret,  haec  admodum  labefactata  apparebat  (Diog.  Laert  VII,  36). 
Sed  vel  magis  suspecta  ea  sunt,  quae  eximia  cum  eloquentia  et  sententiarum  gravitate  Seneca  de 
contemnendis  divitiis  deque  paupertate  facile  toleranda  disseruit,  quae  vehementer  dubito,  an  vere 
atque  ex  animi  sententia  dicta  videri  possint  ei,  cujus  animo  ipsius  Senecae  divitiis  affluentis  imago 
obversetur.  Sed  alia  ex  parte  sane  non  dubia  est  Stoicoram  levitas  in  ipsa  vita,  bonomm  exter- 
nomm  summo,  temere  abjicienda,  quum  complures  eorum,  ut  Zeno,  Cleanthes,  Cato,  sua  sibi 
manu  mortem  consciverint;  quod  quidem  ipsum  ex  severiori  aetatis  nostrae  de  honesto  judicio  at- 

que  ex  ipsa  communi  opinione,  quam  saepius  jam  decori  arbitram  feci,  nunc  jam  prorsus  damna- 
tiir.  Extemorum  bonorum  curam  non  contemnendam  sed  in  officionim  numero  habendam  esse 
gapiens  noster  ha^  ob  causas  censet,  primum  quia  extemae  vitae  sustentandae  illa  inserviunt,  quae 
eadem  animi  bonorum  fimdamentum  est  (cf.  pag.  23.),  deinde,  quia  copiam  illa  suppeditant  ad  in- 
genium  bonis  artibus  excolendum,  denique  ad  multa  alia  consilia  pertinentia  ad  communem  salutem 
perficienda,  in  quibus  facultas  aliis  bene  faciendi  primum  obtinet  locum.  Nam  sane  altioribus  con- 
siliia  inservire  debent  externae  opes.  Itaque  Christus  unumquemque  aliqua  quidem  ex  parte  exter- 
norum  bonorum  compotem  horum  ipsorum  facit  administratorem  esse,  cujus  diligenti  et  religiosae 
curae  externae  opes  a  Deo  sint  concreditae,  cujus  administrationis  rationem  aliquando  ille  sit  red- 
diturus.  Praeterea  ipsa  sana  ratio  et  maxime  quidem  rerum  naturalium  scientia  nos  docet,  inter- 
nam  mentis  vitam  ita  cum  corpore  esse  junctam,  ut  ipsius  mentis  sanitas  magna  ex  parte  e  cor- 
poris  sanitate  pendeat,  quum  e  laesa  corporis  valetudine  facillime  etiam  mentis  imbecillitas  nascatur. 
Inde  patet,  corporis  necessitatibus  diligenter  providendum  esse.  Vitam  denique  ipsam  religiosissime 
conservandam  esse,  eadem  sana  ratio  docet,  quippe  quae  fundamentum  sit,  in  quo  ipsius  animi 
vita  nitatur  cum  omnibus  suis  viribus  ita,  ut  sine  extema  vita  nulla  cogitari  possit  animi  vita  ne- 
que  ea,  quae  cum  hac  conjuncta  est,  comparandae  scientiae  exercendaeque  virtutis  facultas;  divino 
consilio  datam  nobis  esse  vitam,  ut  locus  nobis  sit  exercendae  virtutis,  eamque  ipsam  ob  causam 
eam  esse  religiose  tuendam.  Altera  ex  parte  sane  sapiens  non  ignorat,  incidere  posse  eos  casus, 
in  quibus  ipsa  etiam  vita  in  eadem  immolanda  sit  ara,  ubi  omnis  generis  sacrificia  oiferenda  sunt 
supremae  ipsius  Dei  voluntati;  sed  eam  necessitatem  qnam  maxima  cautione  ponderandam  esse, 
quippe  quae  tum  demum  incidat,  ubi  pro  altioribus  retinendis  bonis  aut  in  defendenda  patria  con- 
tentio  atque  pugna  necessario  subeunda  sit. 

Sed  jam  transeamus  ad  alteram  partem,  quam  (pag.  26.)  in  exponendo  discrimine  eo, 
quod  intercedat  inter  sapientem  Christianum  atque  Stoicum,  statuimus,  qua  quidem  in  parte  dis- 
serendum  erit  de  recta  ejus  cum  aliis  agendi  ratione.  Hac  in  re  iterum  nobis  revertendum  erit 
ad  contemplandam  misericordiam  atque  iram ;  nam  ex  recta  animi  motuum  ratione  recta  cum  aliis 
agendi  ratio  existat  necesse  est 

Stoici  negant,  misericordia,  dolore  ex  aliorum  malis  concepto,  opus  esse  ad  auxilium  fe- 
rendum  (pag.  9.  10.),  id  quod  ab  vero  abhorret.  Nam  ea  natura  nostra  est,  ut  non  agamus  nuUo 
animi  motu.  Donec  in  sola  cogitatione  versabitur  animus  noster,  in  se  acquiescet;  ut  agat,  com- 
motione  quadam  animi  opus  est,  sive,  cogitationem,  antequam  actio  fiat,  in  sensum  animi  transire 
necesse  est;  hic  transitus  est  ex  cogitatione  ad  agendum.  Quanam  alia  re  intelligi  possit  illud, 
quod  plurimi,  qui  mala  hominum  cogitando  perspiciunt,  tamen  ea  re  nullo  modo  commoventur 
ad  agendum  et  prorsus  non  dant  operam,  ut  iis  medeantur  et  succurrant  pro  virili  sua  parte? 
nempe  id  inde  fit,  quia  ad  cogitandum  non  accedit  animi  commotio.  li  tantum  auxilium  praesta- 
bunt,  quorum  animi  sensus  ex  illorom  malorum  conspectu  misericordia  afficiuntur.  Hinc  ut  aliis 
ope  nostra  indigentibus  bene  faciamus,  opus  est,  ut  eomm  nos  plus  minusve  misereat.  Hinc  patel 
etiam,  ad  virtutem  atque  veram  sapientiam,  quae  non  solum  in  cognoscendo  sed  etiam  in  agendo 
versatur,  quae  omnibus  malis,  quantum  potest,  medetur,  misericordia  opus  esse.  Itaque  videmus, 
summos  illos  universamm  gentium  doctores,  qui  plurimam  malis  earum  moralibus  inuninuendis 
operam  praestiterunt,  misericordiae  sensu  tales  exstitisse.  Quis  popularis  erit  virtutis  doctor,  quis 
late  patentibus  vulgi  erroribus  atque  vitiis  satis  valida  doctrina  occurret,  nisi  percitus  git  hoc  mi- 

sericordiae  sensu?  Intimus  animi  dolor  eos,  qui  tales  exstiterunt,  ad  docendum  impulit  Quum 
igitur  sapientissimo  cuique  doJendum  sit,  ut  sit  misericors,  opponemus  Stoicorum  doctrinae  de  non 
dolendo  Christianam  de  recte  dolendo.  Nam  sane  accedat  necesse  est  moderatio  doloris.  Sapiens 
noster  non  nimium  dolebit,  non  succumbet  dolori;  vincet  eum  et  jussis  ejus  obtemperans,  miseri- 
cordem  se  praebens  alios  adjuvando,  opem  iis  ferendo,  dolorem  in  purissimam  et  dulcissimam, 
quae  sentiri  potest,  laetitiam  mutabit  Coercebit  dolorem  ex  aliorum  malis  nascentem  pro  virium 
suarum  modo.  Nam  facile  intelliget,  se  non  omnibus  aliorum  malis  sublevandis  parem  esse;  cui 
rei  nullius  hominis  vires  sufQciunt.  Satis  igitur  habebit,  tantum  justi  illius  et  benefici  doloris  in  se 
recipere,  quanto  ferendo  sufficiet.    Cetera  Deo  permittet. 

Pergimus  ad  iram  accuratius  contemplandam.  Sane  multa  contra  iram  disputari  possunt, 
idque  egregie  fecit  Seneca  in  singulari  suo  de  ira  libro,  ingeniosissime  scripto;  sed  distinguendum 
est  inter  iram,  quae  vitium,  interque  iram,  quae  virtus  est.  Virtus  ira  est,  quum  oritur  ex  justa 
indignatione,  concepta  ex  hominum  adversus  bonum  ipsum  obduratorum,  bonum  ipsum  impugnan- 
tium  malitia,  quae  sancta  ira  cum  studio  boni  augendi,  propagandi  et  simul  cum  studio  maU  ex- 
stirpandi  conjuncta  est  Sed  haec  ipsa  sanctissima  ira  temperata  erit;  non  franget  animum,  non 
extra  se  rapiet,  non  ipsa  in  turpitudinem  aliquam  incidet;  aliena  erit  ab  omni  maleficio,  ab  inhu- 
manitate.  Non  cupida  illa  puniendi,  ulciscendi,  poenam,  ubi  ei  locus  erit,  justitiae  administris,  le- 
gum  custodibus  permittet  Sapientis  ira  plerumque  intra  docendi,  admonendi,  verbis  castigandi 
fines  se  continebit;  sed  sane,  si  sapiens  in  aliquo  publico  munere  constitutus  erit,  cujus  recte  ad- 
ministrandi  ratio  necessitatem  ei  imponit  puniendi,  huic  pro  muneris  ratione  parebit  Neque  pror- 
sus  damnaveris  iram  e  sensu  privati  honoris  laesi  ortam,  modo  intra  rationis  leges  contineatur, 
modo  nihil  aliud  agat,  quam  ut  laesae  dignitati  humanae  jus  suum  reddatur,  neque  ipsa  in  male- 
ficium  incidat,  quod  fit  injuria  injuriae  referenda,  in  singulari,  quod  vocatur,  certamine,  similibus. 
Utrumque  irae  genus,  et  ad  res  communes,  et  ad  res  privatas  pertinentis,  justum  esse  posse  de- 
daravit  locupletissimus  nostrae  nationis  Germanicae  scriptor,  Richterus,  qui  Joannis  Pauli  cogno- 
men  sibi  addidit,  in  propylaeis  aestheticis  suis,  ubi  Achillis  iram  cum  Christi  ira  conjungere  ausus 
his  fere  verbis  usus  est:  „quam  nobili  animi  sensu  motus,  quam  egregie  irascitur  Achilles!  quam 
nobiliori  sensu,  quam  sublimius  irascitur  Christus!" 

Justa  ira,  quae  virtus  est,  conjuncta  cum  summo  boni  amore,  denique  in  laetitiam  vertit 
natam  ex  conscientia  recti,  qua  afiectus  is  erit,  qui  sentiet,  se  pro  virili  sua  parte  malitiae  homi- 
num  restitisse,  causas  mali  minuisse,  boni  fines  protulisse  atque  aliorum  felicitatem,  remotis  malis 
ei  aliorum  nequitia  ortis,  auxisse. 

JMaxime  denique  differet  sapiens  Christianus  a  Stoico  intimo,  vero,  sincero,  non  specioso 
neque  fucato  suo  erga  alios  amore,  quem  in  omni  ratione  sua  cum  aliis  agendi,  probabit 

Hoc  in  loco  tractando  eam  ob  causam  brevissimus  esse  potero,  quia  omnes  doctrinae 
Christianae  doctores  etiam  in  pueriii  institutione  copiosissime  versari  solent  in  hac  peculiari  illius 
doctrinae  atque  palmaria  parte  explicanda,  quae  est  de  summo  aliis  praestando  amore.  Si  in  uno- 
quoque,  etiam  in  minus  docto,  homine  Christiano  haec  praecipue  requiritur  virtus,  quanto  magis 
postulandum  erit,  ut  eadem  emineat  is,  in  quo  ad  religionis  praecepta  communium  literarum  cul- 
tura  accedit,  denique  is,  qui  sapientiam,  id  est,  summam  recte  sentiendi  atque  agendi  artem  pro- 
fitetur.    Quum  summa  Christianae  doctrinae  smnmo,  qui  in  ipso  Deo  est,  amore  atque  inde  ema- 

nanti  doctrina,  omnes  homines  ad  similem  erga  Deum,  erga  se  ipsos,  atque  erga  alios  amorem 
vocanti,  contineatur,  id  primum  Stoicum  sapientem  cum  Christiano  conferentes  concedemus,  uni- 
versae  antiquitati  iliud  summum  ad  omnia  recta  studia  defuisse  incitamentum ,  quod  positum  est 
in  intimo  erga  Deum  amore.  Hunc  Christus  primus  ea,  quae  ei  debetur,  luce  illustravit.  Quem 
quum  unumquodque  ejus  verbum  spiret,  quumque  omnis  ejus  doctrina  Deum  tanquam  amorem 
ipsum,  per  omnem  rerum  universitatem  regnantem,  testiflcetur,  accessit  posteris  temporibus  etiam 
adducta  ad  majorem  maturitatem  externarum  rerum  cognitio,  quae  et  ipsa  demonstravit,  in  uni- 
versa  rerum  conformatione  omnia  ad  id  unum  accommodatissime  composita  esse,  ut  Dei  amori  sa- 
tisfioret,  omnia  summo  Dei  consilio  ita  instituta  esse,  ut  quam  plurima  salus  animantibus  sensu  sui 
praeditis  ex  ipsa  rerum  natura  nasceretur;  denique  accessit  major  ipsius  ejus  rationis,  quae  menti 
humanae  ingenerata  cst,  perfectio.  Omnia  haec  cognoscendi  adjumenta  consentiunt  et  conspirant 
in  co,  ut  demonstrent,  cum  summo  consilio,  cum  summa  potentia  summum  etiam  amorem  in  Dei  numine 
conjunctum  csse.  Sed  quo  magis  nobis  summi  amoris  lux  in  omnibus  rebus  offunditur,  eo  magis  nos  ipsi 
divina  hujus  amoris  vi  in  agendo  movebimur  atque  intelligemus,  omnes  omnium  virtutum  quasi  ra- 
dios  in  hoc  uno  foco  colligi,  atque  inde  beneficum  calorem  suum  per  pectora  effundere.  Sic 
amor  in  nobis  movens  vis  erit  atque  agens  in  omnibus  rebus;  ad  tenerrimum  amoris  sensum  omnia 
dirigcmus,  omnia  ex  eo  metiemur. 

In  hac  igitur  parte  maxime  discrepabunt  Stoicus  atque  Christianus  sapiens.  Ille  non  vult 
inisericors  esse,  non  irasci,  scilicet  ne  doleat;  Christianus  sapiens  hanc  unam  ob  causam  vel  do- 
lere  vult,  quia  vult  misericors  esse;  hanc  unam  ob  causam  etiam  vult  irasci,  non  ulciscendi  stu- 
dio,  sed  ut  aliorum  malis  medeatur,  succurrat.  Ad  hunc  unum  finem  sibi  aliisque  salutem  pro- 
sperandi  omnia  ejus  directa  sunt  consilia;  in  hoc  ipsius  Dei  vult  esse  similis.  Hic  intimus  erga 
alios  amor  vel  majora  eum  sentire  jubebit  quam  pro  frigidae  ratiocinationis  natura,  eumque  ma- 
xima  vi  ad  bene  aliis  faciendum  incendet. 

Sed  ut  in  omnibus  rebus,  sic  etiam  ad  amoris  sensum  sapientiae  temperamentum  accedat 
necesse  est.  Quum  summa  omnium  consiliorum,  quae  amor  inspirat,  nos  impellat,  ut  prodesse 
aliis  communemque  salutem  confirmare,  augere  velimus,  sapiens  non  ita  amabit,  ut  noceat;  amor 
in  eo  non  erit  imbecillitas  animi;  recta  ratio  etiam  amantem  nonnunquam  irasci,  castigare,  coer- 
cere,  punire  jubebit,  ut  mala,  quae  ex  ipsis  hominum  moribus  nascuntur,  coerceat,  minuat,  tollat. 
Deinde,  id  quod  maximum  est,  ardentissimo  studio  sapiens  viam  atque  rationem  expetet,  quomodo 
(luam  plurimum  prodesse  communemque  salutem  augere  possit.  Non  igitur  in  otio  vivet,  sed  ad 
agcndum  eum  rapiet  intimus  animi  scnsus;  locum  in  rebus  publicis  agendis  quaeret,  idque  aut  pu- 
blice  docendo,  quae  actio  est  vel  maxime  salutaris  atque  contentionis  animi  plenissima,  aut  ea 
agendo,  quae  proprie  et  angustiori  sensu  ad  publicam  vitam  pertinere  dicuntur.  Nam  facile  intelligit, 
in  doccndo  aut  publica  negotia  bene  tractando  locum  maxime  opportunum  esse  sui  erga  alios  amo- 
ris  testificandi.  Quomodo  igitur  in  omnibus  rebus  differet  sapiens  Christianus  a  Stoico?  Non  erit, 
ut  hic,  durus,  acerbus,  contumax,  morosus,  aliorum  contemtor,  sui  admirator;  misericordiam, 
iram,  dolorem  ipsum  non  procul  a  se  habebit;  erit  lenis,  mitis,  facilis;  aditum  omnibus  ad  beni- 
volentiam  suam  praebebit;  suum  cuique  pro  dignitatis  gradu  tribuet;  ad  omnium  sensum,  quatenus 
id  cum  recta  ratione  conveniet,  se  accommodabit;  aliis  eodem  amore,  quo  sibi,  inserviet;  omnibus 
pro  virium  modo  gratificabitur ;  infirmitatis  alienae  patiens  juvabit,  docebit,  dolorem  etiam,  atque, 
ubi  neccsse  erit,  mortem  adeo  pro  communi  salute  suscipiet,  omniaque  haec  ex  Christi  imitatione. 

Si  denique  quaerimus,  qua  tandem  re  sapiens  Christianus  vulgari  homine  Christiano  supe- 
rior  sit,  nulla  alia  re,  respondebimus,  nisi  quod  ad  eam  animi  bonitatem  atque  pietatem,  quam 
ille  ex  reiigionis  praeceptis  exercebit,  sublimior  in  eo  animi  cultura  et  accuratior  causarum,  finium 
et  consecutionum  scientia  accedit,  qua  facilius  inveniet,  quomodo  rectum  etiam  ex  rationis  prae- 
ceptis  omnibus  in  rebus  observandum  sit,  quomodo  facihus  errorem  procul  habeat,  quomodo  cer- 
tius  ingrediatur  in  recta  via,  quomodo  plus  quam  alii  minus  docti  conferat  ad  communem  omnium 
atque  singulorum  salutem  stabiliendam ,  augendam;  sed  haec  consummata  in  sapiente  Christiano 
rationis  perfectio,  quae  in  omnibus  ejus  cogitationibus,  animi  motibus,  actionibus  r^abit,  eum  non 
a  Deo,  omnium  rerum  fonte,  non  a  religione,  cujus  intimam  rationem  perspectam  habet,  non  ab 
aliorum  amore  avellet,  sed  firmius  eum  ad  Dei  venerationem ,  ad  pietatera,  ad  sanctam  officio  prae- 
standam  obedientiam,  denique  ad  debitum  aliis  araorem  adstringet. 

nanti  doctrina,  omnes  homines  ad  similem  erga  Deum,  erga  se  ipsos,  atque  erga  alios  amoreni 
vocanti,  contineatur,  id  primum  Stoicum  sapientem  cum  Christiano  conferentes  concedemus,  uni- 
vcrsae  antiquitati  illud  summum  ad  omnia  recta  studia  defuisse  incitamentum ,  quod  positum  est 
in  intimo  erga  Deum  amore.  Hunc  Christus  primus  ea,  quae  ei  debetur,  luce  illustravit.  Quem 
quum  unumquodque  ejus  verbum  spiret,  quumque  omnis  ejus  doctrina  Deum  tanquam  amorem 
ipsura,  per  omnem  rerum  universitatem  regnantem,  testificetur,  accessit  posteris  temporibus  etiam 
adducta  ad  majorem  maturitatem  externarum  rerum  cognitio,  quae  et  ipsa  demonstravit,  in  uni- 
versa  rerum  conformatione  omnia  ad  id  unum  accommodatissime  composita  esse,  ut  Dei  amori  sa- 
tisficret,  omnia  summo  Dei  consilio  ita  instituta  esse,  ut  quam  plurima  salus  animantibus  sensu  sui 
praeditis  ex  ipsa  rerum  natura  nasceretur;  denique  accessit  major  ipsius  ejus  rationis,  quae  menti 
humanae  ingenerata  est,  perfectio.  Omnia  haec  cognoscendi  adjumenta  consentiunt  et  conspirant 
in  co,  ut  demonstrent,  cum  summo  consilio,  cum  summa  potentia  summum  etiam  amorem  in  Dei  numine 
conjunctum  esse.  Sed  quo  magis  nobis  summi  amoris  lux  in  omnibus  rebus  ofTunditur,  eo  magis  nos  ipsi 
divina  hujus  amoris  vi  in  agendo  movebimur  atque  intelligemus,  omnes  omnium  virtutum  quasi  ra- 
dios  in  hoc  imo  foco  colligi,  atque  inde  beneficum  calorem  suum  per  pectora  efifundere.  Sic 
amor  in  nobis  movens  vis  erit  atque  agens  in  omnibus  rebus;  ad  tenerrimum  amoris  sensum  omnia 
dirigcmus,  omnia  ex  eo  metiemur. 

In  hac  igitur  parte  maxime  discrepabunt  Stoicus  atque  Christianus  sapiens.  Ille  non  vult 
iuisericors  esse,  non  irasci,  scilicet  ne  doleat;  Christianus  sapiens  hanc  unam  ob  causam  vel  do- 
lcre  vult,  quia  vult  misericors  esse;  hanc  unam  ob  causam  etiam  vult  irasci,  non  ulciscendi  stu- 
dio,  sed  ut  aliorum  malis  medeatur,  succurrat.  Ad  hunc  unum  finem  sibi  aliisque  salutem  pro- 
sperandi  omnia  ejus  directa  sunt  consiUa;  in  hoc  ipsius  Dei  vult  esse  similis.  Hic  intimus  erga 
alios  amor  vel  majora  eum  sentire  jubebit  quam  pro  frigidae  ratiocinationis  natura,  eumque  ma- 
xima  vi  ad  bene  aliis  faciendum  incendet. 

Sed  ut  in  omnibus  rebus,  sic  etiam  ad  amoris  sensum  saplentiae  temperamentum  accedat 
necesse  est.  Quum  summa  omnium  consiliorum,  quae  amor  inspirat,  nos  impellat,  ut  prodesse 
aliis  communemque  salutem  confirmare,  augere  velimus,  sapiens  non  ita  amabit,  ut  noceat;  amor 
in  eo  non  erit  imbecillitas  animi;  recta  ratio  etiam  amantem  nonnunquam  irasci,  castigare,  coer- 
cere,  punire  jubebit,  ut  mala,  quae  ex  ipsis  hominum  moribus  nascuntur,  coerceat,  minuat,  tollat. 
Deinde,  id  quod  maximum  est,  ardentissimo  studio  sapiens  viam  atque  rationem  expetet,  quomodo 
(juam  plurimum  prodesse  communemque  salutem  augere  possit.  Non  igitur  in  otio  vivet,  sed  ad 
agendum  eum  rapiet  intimus  animi  sensus;  locum  in  rebus  publicis  agendis  quaeret,  idque  aut  pu- 
blice  docendo,  quae  actio  est  vel  maxime  salutaris  atque  contentionis  animi  plenissima,  aut  ea 
agcndo,  quae  proprie  et  angustiori  sensu  ad  publicam  vitam  pertinere  dicuntur.  Nam  facile  intelligit, 
in  docendo  aut  publica  negotia  bene  tractando  locum  maxime  opportunum  esse  sui  erga  alios  amo- 
ris  testificandi.  Quomodo  igitur  in  omnibus  rebus  difleret  sapiens  Christianus  a  Stoico?  Non  erit, 
ut  hic,  durus,  acerbus,  contumax,  morosus,  aliorum  contemtor,  sui  admirator;  misericordiam, 
iram,  dolorem  ipsum  non  procul  a  se  habebit;  erit  lenis,  mitis,  facilis;  aditum  omnibus  ad  beni- 
volentiam  suam  praebebit;  suum  cuique  pro  dignitatis  gradu  tribuet;  ad  omnium  sensum,  quatenus 
id  cum  recta  ralione  conveniet,  se  accommodabit;  aliis  eodem  amore,  quo  sibi,  inserviet;  omnibus 
pro  virium  modo  gratificabitur ;  infirmitatis  alienae  patiens  juvabit,  docebit,  dolorem  etiam,  atque, 
ubi  nccesse  erit,  mortem  adeo  pro  communi  salute  suscipiet,  omniaque  haec  ex  Christi  imitatione. 

Si  denjque  quaerimus,  qua  tandem  re  sapiens  Christianus  vuigari  homine  Christiano  supe- 
rior  sit,  nulla  alia  re,  respondebimus,  nisi  quod  ad  eam  animi  bonitatem  atque  pietatem,  quam 
ille  e\  religionis  praeceptis  exercebit,  sublimior  in  eo  animi  cultura  et  accuratior  causarum,  finium 
et  consecutionum  scientia  accedit,  qua  facilius  inveniet,  quomodo  rectum  etiam  ex  rationis  prae- 
ceptis  omnibus  in  rebus  observandum  sit,  quomodo  facilius  errorem  procul  habeat,  quomodo  cer- 
tius  ingrediatur  in  recta  via,  quomodo  plus  quam  alii  minus  docti  conferat  ad  communem  omnium 
atque  singulorum  salutem  stabiliendam ,  augendam;  sed  haec  consummata  in  sapiente  Christiano 
rationis  perfectio,  quae  in  omnibus  ejus  cogitationibus,  animi  motibus,  actionibus  regnabit,  eum  non 
a  Deo,  omnium  rerum  fonte,  non  a  religione,  cujus  intimam  rationem  perspectam  habet,  non  ab 
aliorum  amore  avellet,  sed  firmius  eum  ad  Dei  venerationem ,  ad  pietatem,  ad  sanctam  ofBcio  prae- 
standam  obedientiam,  denique  ad  debitum  aliis  amorem  adstringet. 

